kritiken hemeroteka » Komunikabideen laino bortitza\n« Puntu kardinalak | Euskal Herria Londresen »\nKomunikabideen laino bortitza Oier Guillan / Gara, 2002-06-15\nKomunikazioak funtsezko garrantzia du gizakien arteko edozein harremanen oinarrian. Komunikazioa omen da pertsonen arteko zubi nagusia, gizartearen zutabea. Komunikazioaren hariari tiraka datoz komunikabideak eta komunikatzeko edukia, informazioa; hitz ororen abantaila eta gabeziaz horniturik, gizakiok garen errealitate konplexuaren isla ere badira komunikabideak.\nPaperezko hegazkinak Lutxo Egiaren azken liburuaren titulua edukiarekiko iradokitzailea bezain adierazgarria da. “Letra mekanografiatuak garunera amiltzen zaizkigun balak dira”, aipatzen da liburuaren pasarte batean. Letra mekanografiatuak ez ezik, letrak adierazteko bide oro izan daitezke ziurrenik balak, tankeak nahiz hegazkin batetik amildutako bonbak. Baina irakurleak ez du hitz jokoa tituluan bakarrik kausituko, izan ere liburu osoa baita bere horretan metafora, erreferentzien sarea, paralelismo hagitz zorrotza.\nLondresen murgildurik ezagutzen ahal da Galder protagonista. 36ko gerran ibilitako Ben Capon kazetari ingelesaren arrastoan murgildurik dabil Galder, Caponen biloba Emmarekin batera. Hiltzear delarik bere testamentua idazten ari den Fernando agurea da iraganera heltzeko giltza nagusietako bat. Zuri-beltzeko argazkien anabasa batean bizi da Fernando, protagonisten orainean erantzunak baino gehiago galderak bermatzen dituena. Gernikako bonbardaketa da iraganera heltzeko beste giltza bat, iraganeko protagonistak elkartu baitzituen gertakizun latz horrek. Bide batez Galderrek beste bonbardaketa bati erreparatzen dio Londrestik: Euskal Herriko gatazkaren isla izan nahi duten komunikabideena, nazioartekoena nahiz Londresera heltzen diren espainiarrena, hain zuzen ere. Euskal Herriko errealitatea ulertzen saiatzeko norabide bikoitza, ustezko informazioaren aurpegi anitza. Galderrek hain gustuko duen garagardoaren geldotasunetik, iragana eta oraina abiadura bizian nahasten dira, bien arteko aldea etengabe apurtuz.\nLiburu honetan dena da hitzek soilki adierazten dutena baino gehiago. Egunkarietako titularrak ez dira soilik hitzak, ez dira soilik informazioa. Egunkarietako titularrak errealitate puska baten alde bakarreko bertsioak dira, eragin handiko arma boteretsuak. Londres ez da soilik Londres, Gernika ez da soilik Gernika. Gernika bonbardaketa ugarien aitzindari izaten ahal baita, orainaren iragan izugarria. Batzuentzat Guernica dena Gernika da besteentzat, Galder bera Londresko lagunekin hitz eginez ohartzen ahal den bezala.\nPaperezko Hegazkinak liburuan narrazio bizia kausitzen ahal du irakurleak, bere konplexutasunean ondo harilkatua. Errepikari iruditu dezakeen bonbardaketa mediatikoaren gaiaren inguruan ondorio jakin batzuk eskaini baino gehiago irakurlearen gogoetarako gaitasunean ziztada egitea du xede liburuak, bide horretan etengabeko sentsazioak sortaraziz.\nEskuz koloreztatutako zuri-beltzezko argazki baten gisa darabil autoreak narrazioa, neurri batean korapilatsu, neurri batean urrun, baina trebetasun handiz. Komunikabideak gure barne nahiz kanpo bizitzaren parte garrantzitsua dira, hori ezin ukatu. Azken finean, egunkarietako titularran aitzinean pertsonak baitaude, pertsonen arteko harremanak zentzu zabal eta estuan, komunikazioa eta komunikazio eza.


Ttipi-Ttapa 2018-03-05 06:57\nSanferminetako kartela eta programaren azala prestatzeko lehiaketa deialdia egin du Dalak.\nLanak martxoaren 23ra bitarte aurkez daitezke eta herri bozketaren bidez aukeratuko dira irabazleak\nLesakako Udalak, 2018ko Sanferminetako programaren azala eta bestak iragarriko dituen kartela aukeratzeko lehiaketa deitu du, Lesakan jaio edota bertan bizi direnentzat. Lanak udal bulegoetan aurkezteko epea martxoaren 23ko 13:00etan bukatuko da, lehiaketa hauetan ohikoa den sistema erabiliz.\nAzalen neurria A4 (210x297 mmkoa) izanen da osotara eta kartelena A2 (420x594 mmkoa). Derrigorrez, ‘Lesaka 2018ko Sanferminak’ agertu beharko dute.\nBertze aldetik, gibeleko azala aukeratzeko, Lesakako ikastetxetan ikasten ari diren 6 urtetik 12 urtera bitarteko haurrei zuzendutako portada lehiaketa ere deitu du Udalak. 210x297 mmko neurria izan beharko dute lanek osotara eta hemen ere Lesaka 2018ko Sanferminak jarri beharko du nahitaez. Hauen lanak ere martxoaren 23rako aurkeztu beharko dira udal bulegoetan. Irabazlearendako saria, Lesakako dendetan eskolako materiala erosteko 100 euroko balioa duen bonoa izanen da, eta irudia programaren gibeleko azalean argitaratua ikustea, noski.\nAurkezten diren lan guztiekin erakusketa bat osatuko da Kultura eta Turismo Bulegoan (Beheko Plaza, 5) martxoaren 28tik apirilaren 8ra (biak barne). Azken urteetako ohiturari eutsiz, herri bozketak erabakiko du lehiaketa. Horretarako, erakusketak irauten duen bitartean, bertan, bozka emateko aukera izanen dute Lesakan jaiotakoek edo bertan erroldatuak direnek.


GIZA ESKUBIDEEN ERRONKA EUROPAN.POPULISMOA? ESKUBIDEEN ATZERAKADA ETA OMBUDSMANEN EGINKIZUNA - ARARTEKO\nGIZA ESKUBIDEEN ERRONKA EUROPAN.POPULISMOA? ESKUBIDEEN ATZERAKADA ETA OMBUDSMANEN EGINKIZUNA\nEuropako herriaren defendatzaileak Bartzelonan elkartu dira gai hau eztabaidatzeko: ombudsmanek zer eginkizun bete beharko lukete Europako populismoari eta giza eskubideen atzerakadari aurre egiteko?\nTopaketa horretan parte hartzen ari dira, Manuel Lezertua arartekoarekin batera, Europar Batasuneko herriaren defendatzaileak, Peter Tyndall IOIko presidente eta Irlandako ombudsmana, Nils Muiznieks Europako Kontseiluaren giza eskubideen arloko komisarioa eta Europako 26 herrialdetako sindikoak.\nJardunaldi horien bigarren edizioa da aurtengoa, eta gai hau dute hizpide: populismo politikoa eta horrek giza eskubideetan duen eragina; legeria, politika publikoak eta giza eskubideen atzerakada; eskubide horiei eusteko erronka migrazio krisietan; eta ombudsmanen jarduera egokiak egoera horien aurrean.\nAntolatzaileek diotenez, "nazioarteko egoera" ikusita, "ombudsman erakundea eztabaidan jartzen ari da"; jardunaldi horien bitartez, honelako galderei erantzun nahi zaie: herriaren defendatzaileek "administrazio jarduera egokiak zaindu behar dituzte, besterik gabe, edo giza eskubideak eta oinarrizko askatasunak bermatu behar dituzte?".\nManuel Lezertua arartekoak mahai-inguru honetan parte hartu du gaur: Eskubideen atzerakada larrialdi egoeretan eta migrazio krisietan: ombudsmanen kontrol tresnak.\nOrain dela gutxi, Gasteizen bilduta, autonomia erkidegoetako herriaren defendatzaileek egin zuten baterako adierazpenaren berri eman du arartekoak bere mintzaldian. Bertan, Europako, Estatuko eta autonomia erkidegoetako agintariei eskatu zieten bete ditzatela beren betebehar eta konpromisoak asilo eskatzaileak birkokatu eta birlekukotzearen arloan, eta beharrezko lankidetza-neurriak har ditzatela oraingo egoera onartezina bukarazteko. Orobat, egindako proposamenen gainean agintariek eman dituzten erantzun batzuk azaldu ditu arartekoak.\nVitoria-Gasteiz, 2017ko apirilaren 4a\nArartekoaren interbentzioa 4-4-2017


Gaiak: Amerika , denetarik , kontrabandoa , ogibideak: artzaina\n00:25:05 Hiru urtez legionario izan zen gerra zibilean. Hiru aldiz zauritu zuten, baina ez du ezer kontatu nahi. Bost aldiz joan behar izan zuen Frantziara kontrabandoko zor bat kobratzera, eta mehatxuen bitartez kobratu ahal izan zuen.\n00:19:54 Ameriketan jai gutxi egiten zuten, nagusiarekin ongi kunplitu eta sosa egin nahi zuelako. Ameriketan izan zen 13 urteetan, hogei jai-egun pasatu zituen herrian, nagusiak dena pagatuta. Neguko bi hilabetetako larunbatetan biltzen ziren artzainak eta parranda egin zezaketen mendian. Gainerako hamar hilabeteetan ez zuten aukerarik. Han egindako diruarekin oso ongi bizi izan da hemen. Orain ez du ikusten bere burua izandako lekua bisitatzeko gauza, 83 urte ditu eta.\n00:14:16 Ameriketara joan baino lehen kontrabandoan ibili zen. Jubilatuen bidaietan ongi pasatu du. Fiteroko balnearioko egonaldia oso atsegina izan zen. Etxeko lanetan pixka bat laguntzen du, baina orain ezin da joan zizen bila lehen bezala. Ostatuetan askari edota afari onak egitea gustatzen zaio.\n00:08:50 Hamahiru urtez artzain ibili zen Estatu Batuetan, Coloradon. Lehenbiziko bi urteetan gogorra izan zen, gero ohitu egin zen. Bi mila ardirekin zebilen. Hango lurretako zabalera handia. Nagusiek ongi tratatu zuten. Sorterrira itzulitakoan bizitza ona izan du, konpromisorik gabe.


Esku-trebe zerbitzua berraktibatzea konfinatu ondoren - Lagun Aro Aseguruak\nEsku-trebe zerbitzua berraktibatzea konfinatu ondoren\nLagun Aro aseguru-etxe bat izan beharrean kafetegi bat balitz, ez genuke inoiz ahaztuko konfinamenduaren ondoren berriro zerbitzatuko dugun lehen kafe hori. Lehen bezeroari gogoraraziko genioke bi hilabete geroago gure terrazan eseri eta ebaki bat eskatzen digula. Bada, Lagun Aroren Coffee & Tea terrazak bere karta osoarekin irekitzen du, zerbitzu guztiekin: Esku-trebea zerbitzua berraktibatu dugu.\nUrgenteak ez diren konponketak artatuko ditugu berriro ere\nSeguros Lagun Arok pertsonak, beren etxeak eta negozioak aseguratzen ditu eta, oraingoz behintzat, ez dugu terrazarik gure sukurtsaletan. Gurekin lan egiten duten artekaritzetako batean kafe bat eskain badiezazukete ere, ez dute terraza-zerbitzurik (guk dakigula behintzat).\nAdibidearekin jarraituz, gure terrazak aseguratutako etxeak dira guretzat. Eta mahaiak artatzen dituena, gure kasuan, Esku-trebea zerbitzuko konpontzaile profesionala da. Zerbitzu hau etxearekin zerikusia duten eta bezeroek egin ezin dituzten edo nola egin ez dakiten lan batzuez arduratzen da. Aurrerago azalduko dizugu zein diren etxeko “txapuza” horiek.\nZailtasunak zailtasun, konponketa urgenteak ez dira inoiz ete.\nKonponketa urgenteak ez dira inoiz eten, eta konfinamendu osoan zehar funtzionatzen jarraitu dute, bai etxeko aseguruetan, bai saltokietako aseguruetan. Eta hori, zailtasunak zailtasun, biltegi asko itxi zituztela eta piezak edukitzeko arazo handiak egon zirela.\nJakina, profesionalak ziren piezarik garrantzitsuenak, eta kutsatzeko arriskua minimizatu behar zen. Berrogeialdiko neurriek eta bezeroen eragozpenek gomendatzen zuten ezbeharrik urgenteenetan zentratzea, geroko uzteko moduko lanak atzeratuz. Lan batzuk bertan behera geratu ziren, hala nola bisagrak aldatzea edo lanparak jartzea, Esku-trebea zerbitzuak egiten duena, hain zuzen. Etxeko konponketa hauek aktibo daude berriro.\nKonponketa gehiago etxean konfinamenduaren ondoren\nEkainaren 12tik, ostirala, Esku-trebea zerbitzuak artatzen ari dira berriro. Deskonfinamenduaren 2. fasea hastearekin batera, mota horretako zerbitzuren bati erantzuteko eskaerak jasotzen hasi ginen. Orain, zerbitzua berraktibatuta, gora egin du eskaerak.\nLehen itxarotea nahiago zuten bezero askok orain Esku-trebea zerbitzua baliatzen dute etxeko konponketak egiteko.\nBizi izandako konfinamendu-egoeragatik bere garaian artatu ezin izan ziren matxurekin lotutako ezbeharrei lehentasuna ematen ari zaie. Nolanahi ere, zure etxeko aseguruak estaldura hori barne hartzen badu, dei iezaguzu eta profesional bat zure etxera joateko data bat adostuko dugu.\nKonponketa elektrikoak, oinarrizko iturgintza edo dekorazioa\nKonponketez ari gara, baina baita zure etxean egin nahi dituzun lanez ere, nahiago baduzu elektrizitateko, iturgintzako edo dekorazioko profesional batek egitea. Seguros Lagun Arok zure ordez lan egingo duten langileak bidaliko dizkizu. Piezak edo materialak ez dira barne hartzen. Hau da, fluoreszente bat jarri edo entxufe baten edergarria aldatu behar baduzu, burdindegitik pasatu beharko duzu lehenago erostera.\nKonponketa asko errazak eta ohikoak dira etxe batean. Horregatik, pertsona askok ez dakite etxeko aseguruan sartuta daudela. Erradiadoreak purgatu? Deitu aseguruari, eta iturgin batek zure ordez egingo du.\nEsku-trebea zerbitzuaz gozatzeko ez dago kontratatu beharrik\nOraintxe bertan zure buruari galdetzen ari bazatzaizkio zure etxeko aseguruak etxerako esku-trebea zerbitzua ba ote duen, argituko dizugu. Aseguru-etxe gehienek brikolaje-zerbitzuren bat eskaintzen dute. Begiratu etxeko aseguruaren zein modalitatetan dagoen sartuta eta doakoa ote den (batzuetan aukerakoa izaten da).\nAntzekoak diruditen arren, ez nahasi estaldura hori eta modalitate guztiek etxean eskaintzen duten 24 orduko laguntza. Esku-trebea zerbitzuak estaldura hori osatzen du.\nSeguros Lagun Aroren kasuan, etxez etxeko mantentze-zerbitzua doan sartzen da aldez aurretik etxeko asegurua kontratatzean, oinarrizko modalitatean (prezio lehiakorrena duena) eta errentatzaileentzako modalitatean izan ezik. Etxea Optima, Etxea Plus y Etxea Maizterra modalitateetan lan horietarako zerbitzua eska dezakezu, hala nola apal bat muntatzea, ispilu bat zintzilikatzea, tantaka ari den txorrota doitzea, pareta-argi bat instalatzea, etab. Jarraitu irakurtzen zer konponketa sartzen diren Esku-trebea zerbitzuan.\nTags: estaldurak, koronabirusa\nTailerrak deskonfinamendu garaian: aurretiko hitzorduarekin eta desinfekzio-neurriekin ireki dituzte


Txulubita (pistoia) - Soinu-tresnak euskal herri musikan: Entziklopedia\nPistoidun txulubita joaldia. Juan Mari Beltran. Oiartzun, 1998.\nPistoia duen txulubita (JMBA bilduma, 0769)\nPistoia duen txulubita jotzen. 1999\nPistoia duen txulubita (JMBA bilduma, 0197)\nTxulubita pistoiduna aerofonoen familiako soinu-tresna da.\nAdar makilatxo bat da. Mutur batean, begi ondoan, ahokoaren muturra egiten zaio. Makila atereaz, azalak flautaren tutuaren funtzioa betetzen du. Beheko muturretik sartzen zaio lehenago ateratako makila.\nTxulubitaren ahokoaren muturra ahoan sartu, putz egin eta makila sartuz eta atereaz, txio edo glissando moduko doinu luzeak jo daitezke. Egiteko momentuan izerdi asko duenez, erraz sartzen eta ateratzen da makila. Lehortzen danean ezinezkoa da.\nEuskal Herriko herrialde askotan, udaberrian, izerdi garaian, haurrei egiten zitzaizkien halako hots-jostailuak. Leku batzuetan lizar adartxoekin eta besteetan gaztainondoarekin egiten dira. Tresna hauek ez dute hotsa denbora luzez ematen. Horregatik, erabili nahi direnean egitea izaten zen onena. Lehenago ikusi dugunez, udaberria izaten da egiteko eta jotzeko garai nagusia.\nSegidan, ahokoa izango den muturrean, honen prestakuntza hasten da. Lehendabizi muturrean, aurrealdeko zuloa irekitzen da, ebaketa egin eta azal puska hori kenduz. Ondoren, takoa bere tokian sartu eta beheko ezpaina jartzeko izango den atzealdeko errebajea egiten da.\nLau aldiz errepikatutako azken hitza esaterakoan, erritmoa mantsotu eta kolperik eman gabe, labanaren kirtenarekin makila igurzten da, erdialdetik muturrerantz.\nHau egin eta gero, makila esku batekin alde batetik eta bestearekin bestetik heldu eta bi zati kontrako zentzuan jirarazi eta kanpoaldera tiratuz, ahoko-aldeko azal tutu osoa makilatik ateratzen da.\nBukatzeko, takoa bere tokian jarri, eta azalik gabe dagoen makila azalezko tutuan sartzen da. Txulubita erabiltzeko prest dago.\nETNIKER. (1993). Juegos infantiles en Vasconia. Etniker Euskalerria. Gasteiz: Eusko Jaurlaritza (687-694. orr.).\nElementua: 33 Guztira: 90


Hezkidetza «ikastetxe guztietara» zabalduko duela ziurtatu du Gimenok | Gizartea | Berria\nTxibite lehendakariak jasoko du Unescok Skolaeri iaz emandako saria. Departamentuak xede izanen du «hezkuntza inklusiboa bermatzea»\nCarlos Gimeno Hezkuntza kontseilaria, parlamentuan. IÑIGO URIZ / FOKU Tamaina handiagoan ikusi\n«Hezkidetza ez da negoziagai». Esaldi horrekin, Carlos Gimeno Hezkuntza kontseilariak uxatu egin nahi izan ditu Skolae hezkidetza programaren inguruan sortutako zalantza guztiak. Gimenok agerraldia egin zuen atzo Nafarroako Legebiltzarrean, legealdi honetako ardatz nagusiak azaltzeko. Horien artean nabarmendu zuen hezkidetza, baina ez zuen azalpenik eman Skolaeko arduradun nagusi Pilar Mayoren kargugabetzeaz eta programa diseinatu zuten adituetako batzuek egitasmoa utzi izanaz. «Programa ez da gelditu. Proiektu pilotua eta ezarpena eginda, beste fase batean sartuko da orain: orokortzearena», esan zuen kontseilariak. Hartara, programa «diru publikoekin finantzatutako ikastetxe guztietara» zabalduko dutela ziurtatu zuen. Ez zuen eman, ordea, prozesu horren gaineko xehetasunik edo eperik.\nIragan ikasturtearen bukaeran, Unesco erakundeak iragarri zuen Skolae programak irabazi zuela Nesken eta Emakumeen Hezkuntzarako Nazioarteko Saria. Urriaren 11n emanen dute saria, Parisen eginen duten ekitaldian. Gimenok atzoko agerraldian azaldu zuenez, baina, sari banaketa horretan ez dira programaren sortzaileak izanen, Maria Txibite lehendakaria baizik: «Programari aitortza eta babesa adierazteko modu bat da lehendakariak berak saria jasotzea».\nHezkidetzaz gainera, kontseilariak azaldu zuen Hezkuntza Departamentuaren helburu nagusia izanen dela «eskola publikoa eta kalitatezkoa» sustatzea, eta «inklusibotasuna» bermatzea: «Bazterketa egoeran diren ikasleak modu orekatuan banatuko ditugu finantzaketa publikoa jasotzen duten ikastetxe guztien artean; errespetatzen dugu familiek ikastetxea aukeratzeko duten eskubidea, baina askatasun hori ezin da izan pertsona guztiak eskolatzeko eragozpen».\nGimenok gaineratu zuen, azkenik, udako ordainsaria pagatuko dietela behin-behineko irakasleei, eta horretarako «formula juridiko egokia» ezarriko dutela «lauzpabost hilabetean».\nSkolae landu zuten bi aditu, epailearen aurrera berriz ere


GORBEIAKO ZAPOREAK ETA JAKINTZA, GASTEIZKO ABASTOS MERKATUAN SALGAI\nDatozen maiatzaren 25ean eta 26an Gorbeia eskualdeko produktuak Gasteizko Abastos Merkatura helduko dira, euren produktoreen eta artisauen eskutik zuzenean.\nGorbeialdeko Kuadrillak jarri du martxan ekimena, Hazi Fundazioko NIREA proiektuaren eta Arabako Foru Aldundiaren laguntzarekin, gure produktuen ezaguera eta salmenta Arabako hiriburuan bultzatzeko asmoz. Horrela, ostiral arratsaldez eta larunbat goizez Plazako ganbaran (sukaldaritza gelaren ondoan) Gorbeia Txokoa egongo da.\nHor, euren baserrietako onena erakusten eta saltzen egongo dira, besteak beste, honako ekoizleak:\nGoiuriko Basterra Anaiak eta Oletako Atxeta Gaztandegia (Idiazabal gazta)\nElosuko Maghú Eguzkiloreak (eguzkiloreak eta deribatuak)\nOletako Atxineta Baserria(ahabi-marmeladak eta zukuak)\nGopegiko Padura Baratza (fruta eta barazkiak)\nAramaioko Iturrieta Sagardotegia (sagardoa)\nMurgiako Echebarria Okindegia (ogiak)\nIzarrako Urtaran Okindegi eta Gozotegia\nOrozkoko Urigoitiko Txorizoak\nUrduñako Arantzazu Gozotegia (euskal pastela)\nUrduñako Gure Ahaleginak Txakolina\nInosoko A tu vera Koadernaketa\nManurgako Lamia Biokosmetika.\nAldi berean, Gorbeialdeko Kuadrillak stand bat izango du informazio turistikoa emateko eta hainbat jarduera eskainiko ditu: Dastamenaren Laborategia Slow Food-en eskutik, produktuen dastaketak eta Gorbeiako delikatesekin egindako pintxo banaketak.\nGainera, hurbiltzen direnen artean txartelak bananduko dira opari-zozketetan parte hartzeko. Besteak beste, zozketatuko dira Gorbeiako produktuen sortak, ‘Gorbeiako Sagardoa’ eta ‘Artzain egun batez’ esperientziak, picnic-erako motxilak eta artisau-produktuak.\nInformazio gehiago: Gorbeialdeko Kuadrilla\nT_945 430 167 · www.gorbeialdekokuadrilla.eus


Dora Salazar. Inspiración. Espiración. Expiación - Agenda - Kultura Zuzendaritza Nagusia - Vianako Printzea Erakundea\nNafarroako Museoa (kapera)\nDora Salazar (Altsasu, 1963) Euskal Herriko Unibertsitateko Arte Ederren fakultatean ikasitako artista plastikoa da. 1985ean bere lehenengo erakusketak eskaini zituenetik, etengabe agertu da bilduma pribatuetan eta publikoetan. Collage eta birziklapenaren bidez, giza gorputzaren bere interpretazioa marrazkietan, eskulturetan eta instalazioetan irudikatu nahi du. “Gorputza gauza ororen neurria da –aitortu du-, koreografo bat bezala ikuskizun bat proiektatzerakoan”. Gorputzaren bidez, “genero ikuspegi baten nortasuna bilatzen du, artista batek gizarte honetan duen zeregina zalantzan jarriz” aipatu du.\nDora Salazar bere estudioan.\nKapera erakustokitzat hartzea, non bere gaur egungo lanetako batzuk XVI eta XVII. mendetako erretaulekin batera agertzen diren, artistarentzat beste erronka bat da. “Oso leku solemnea da, bai ikus-eremuari dagokionez eta bai denboran zehar eutsi dion energiari dagokionez, beraz gunea erabat egokitu behar dela iruditzen zait. Lekua hain hunkigarria denean, uste dut aukerarik hoberena berarekin bat egitea dela” argudiatu du Salazarrek, nork erakusketaren komisarioa izateaz gain, laster kaleratuko den erakusketari buruzko argitalpen bat osatu duen.\nHaren ustez, “erakusketa honek ez dauka galeria batekin zerikusirik, hemen lanak erakusgai jartzea lehen abangoardietako aretoetara itzultzearekin lotuta dago, lanez josita eta objektu-altzariekin apainduta”.\nBere lanak, zenbait kasutan, zintzilik agertzen dira eta bestetan, aldarean, edo erretauletan lehentasunezko lekuak okupatzen. Horiek guztiek “giro bat sortu nahi dute, bizipen estetiko, sentsual eta intelektualeko giro bat, aurrekoa eta eremu berria fusionatuz, hor betidanik egon direla uste ahal izateko”.\nSalazarrek bere erakusketaren bisita gidatua antolatuko du urriaren 28an, 12:30ean, eta sarrera doakoa izango da erakustokia bete arte.\nTodo el Arte es Contemporáneo (Arte oro Garaikidea da)\nUrtebete lanean eman ondoren, Nafarroako Museoak Todo el Arte es Contemporáneo proiektuaren lehenengo emaitzak erakusgai jarri ditu, hots; berritzeko eta XXI. mendera egokitzeko ekimen bat. Horretarako, instalazioak hobetzeko hainbat lan burutuko dituzte. Horrela, esate batera, fatxada animatuko da eta hiritarrei gerturatuko zaie, diseinu garaikideko ate batekin eta harriz landutako letrak nabarmenduz. Horrez gain, erakusketen nobedadeak iragarri ahal izango dira.\nAldaketak eraikinaren barrualdean ere nabarmenak izango dira, harreran zein aretoetan. Horri dagokionez, 3 eta 4. solairuak izango dira aldaketa handienak jasoko dituztenak, erakargarriago, freskoago eta eguneratuago bilakatuko dituen diseinu berri batekin.\nAldaketa estetiko hauek Nafarroako Museoko erakusketa iraunkorrak azken hamarkadetan izandako aldaketa handiena hartuko dute barne. Todo el Arte es Contemporáneo proiektuak publikoari artea aurkezteko era berri bat eskaini nahi die, obren erakusketa kronologikoa alde batera utzita, gaietan eta kontzeptuetan murgildutako aurkezpen batera gerturatzeko. Horrela, areto berberean estilo desberdineko baina lanetan antzeko gaiak lantzen dituzten artistak batera agertuko dira erakusgai. Elkarbizitzaren espiritu hori bera museko beste aretoetara zabalduko da ere, erromanikotik XIX. mendera arte.\nProiektuaren aurrerapenak ezagutu ahal izango dira Culturanavarra.es. web gunean sortutako microsite-aren bidez.\nBerritutako erakusketa iraunkorra hurrengo urte hasieran aurkeztuko da.


Industria Fonografikoaren Nazioarteko Federazioak P2P sareen erabiltzaileak eskatu ditu Alemanian, Kanadan, Danimarkan eta Italian | Consumer\nIndustria Fonografikoaren Nazioarteko Federazioak P2P sareen erabiltzaileak eskatu ditu Alemanian, Kanadan, Danimarkan eta Italian\nEspainiako diskoetxeek ez dute oraingoz internauta horien aurkako lege-ekintzarik abiatzeko asmorik.\nIndustria Fonografikoaren Nazioarteko Federazioak (IFPI, ingelesezko siglen arabera), gaur, Alemanian, Kanadan, Danimarkan eta Italian, puntuz puntu fitxategiak trukatzeko sareen (P2P) erabiltzaileen aurkako 247 eskaera aurkeztu ditu, legez kanpo babestutako musika partekatzeagatik.\nZehazki, IFPIk 120 internauta daniarren aurkako demanda zibilak aurkeztu ditu, ustez ehun eta 54.000 kanta inguru eskaintzen zituztenak, jarduera hori bertan behera uzteko edo, bestela, epaiketa bati aurre egiteko.\nAlemanian, diskoetxeen ugazabek 68 pertsona auzitara eraman dituzte. Hirurehun eta milaka kanta artean zituzten P2P sareetan, eta Italian eta Kanadan, berriz, hogeita hamar bat internauta daude herrialde bakoitzean.\nIFPIk aurreratu du, gainera, datozen hilabeteetan “hainbat herrialdetan eskari gehiago egingo dituela” Interneteko musika-deskargatzaile nagusien aurka.\nBestalde, Espainiako Elkarte Fonografiko eta Bideografikoak (Afyve) ez du planteatzen “epe laburrean edo ertainean” P2P fitxategiak trukatzeko sareen erabiltzaile espainiarren aurkako demanda judizialak aurkeztea, Antonio Guisasola presidenteak esan zuenez, baina ez zuen baztertzen etorkizunean egitea.\n“Hezkuntza- eta kontzientziazio-fasean gaude, liburuxkak argitaratzen eta unibertsitateekin, erabiltzaile-elkarteekin eta abarrekin biltzen, jarduera horiek legez kanpokoak direla eta kalte izugarria eragiten diotela ikusarazteko”, esan zuen Guisasolak.\nOraingoz, Afyvek azterketa bat enkargatu du bide juridikoak eskaintzen dituen aukerekin, baina ez du ikerketarik egin deskargatzen diren material gehien duten internautak identifikatzeko.\nGaur egun, bere datuen arabera, puntutik punturako truke-sareek hiru milioi erabiltzaile baino gehiago dituzte Espainian, eta Espainiako internautek Internetera konektatuta ematen duten denboraren bi heren igarotzen dituzte.\neskariak fitxategiak intercambio-eu


Nola deskonfinatuko dugu arte-talentua, eta nola sustatuko ditugu sorkuntza eta beraren iraunkortasuna? - Eta Orain Zer\nNola deskonfinatuko dugu arte-talentua, eta nola sustatuko ditugu sorkuntza eta beraren iraunkortasuna?\nPairatzen ari garen pandemiak osasun, gizarte eta ekonomia mailako krisia ekarri du, eta horrek, aurreko krisietan bezala, eragin sakona izan du eta izango du kultura-sektorean bere balio-kate osoan: inspirazioan, sorkuntzan, finantzaketan, sustapenean, banaketan, erakusketan, … finantza-hauskortasun handiagoa eta funts publikoekiko mendekotasun handiagoa dituelako.\nAldi berean, inoiz ez bezalako konfinamendu-egoera batean, jendea kulturari atxiki zaio, eta kontsumoak gora egin du; zalantzarik gabe, horrek erakusten du kultura ezinbesteko bidelaguna dela, gizarte-ongizatean funtsezko zeregina duela, eta, beraz, babestu eta indartu egin behar dugula, are gehiago, krisialdietan.\nGaur egun ere, deskonfinamendu-garaian, erakusketa-gune askok itxita edo edukiera oso murriztuekin jarraitzen dute, eta hainbat kultura-ekitaldi desprogramatu egin dira; horren ondorioz, kontratu asko eta asko bertan behera geratu dira. Erraz ondoriozta daiteke testuinguru horrek, gizartearen oinarrizko eskubide baten erabilera baldintzatzeaz gain, berehalako eragina izan duela berez ere ahula den artisten egoera ekonomikoan eta sustatzaileen inbertsio eta proiektu askoren bideragarritasunean. UNESCOk berehala egin du eragin edo inpaktua ebaluatzeko eta larrialdi honetatik kultura onik ateratzeko irtenbideak bilatzeko deia.\nAbiapuntu gisa Gipuzkoan osagai onak ditugu, krisialdi honi modu ezin hobean aurre egiten lagundu beharko luketenak: kultura-kontsumo handiko lurraldea, eragile publiko eta pribatuen sentikortasuna eta, are garrantzitsuagoa dena, guztien adostasuna balio-kate osoa sustatuko duen eta gizarte kohesionatuago bati lagunduko dion kultura erresiliente eta iraunkorra bultzatzeko nahian.\n“Eta orain, zer” ekimenaren esparruan eratutako lan-komunitateak, Gipuzkoako ekosistema kulturalaren hainbat ordezkarirekin elkarlanean, kultura iraunkorrerako eredu batez hausnarketa egin, birpentsatu eta berriz zehaztu edo definitu nahi du. Eredu horrek tokiko arte-sorkuntza eta edukien erabilgarritasuna babestu behar ditu, kultura-adierazpideen aniztasuna mugatu gabe; kulturaz baliatzeko arrakalak minimizatuko ditu; balio-kate osoan eragileen bideragarritasun ekonomikoa ahalbidetzeko kanal eta formula berriak identifikatu eta garatuko ditu; eta kulturak ongizatean eta gizarte-kohesioan duen eginkizuna sendotuko du.\nKomunitate honek, gure inguruan sortzen eta sustatzen den kultura ikusarazteko eta balioa emateko irtenbide jasangarriak bilatzea helburu zuen. Kideen gogoeta eta ekarpenei esker, lehenetsi beharreko lan-ildo bat identifikatu ahal izan da –ZUBIAK-, arte-sortzaileen lana herritarrei hurbiltzeko hainbat ideia biltzen dituena. Gure gizarteak artea eta kultura estimatzea eta balioa handitzea du helburu hurbilketa horrek, ezinbesteko baldintza baita kulturaren jasangarritasuna sustatzeko.\nKultura-komunitatea honako pertsona hauek osatzen dute:


Iparragirre omenduko dute, abenduaren 12an, "Oholtzan" saioan | EITB telebista\nIparragirre omenduko dute, gaur gauean, "Oholtzan" saioan\nLehenik Gontzal Mendibil izango da Urretxuko koplariaren azalean, eta ondoren, bere zazpi abesti ikoniko eskainiko dira.\n''Oholtzan'' saioak Iparragirre gaua eskainiko digu, gaur gauean, ETB1en\nJose Maria Iparragirre poeta eta musikariaren jaiotzaren 200. urteurrena ospatzeko bi saio eskainiko ditu gaur "Oholtzan" saioak.\nLehena, "Iparragirre" izena duena, Gontzal Mendibilek poetaren abestiekin egindako ikuskizuna. Hainbat gonbidatu lagunduta izango da Gontzal ikuskizunean zehar, Bilboko Udal Bandaren eta Bilboko Koral Elkartearen parte-hartzearekin. Tartean izango dira esaterako, Gorka Hermosa akordeoiarekin, Alberto Rodriguez gitarrarekin, edota Marife Nogales eta Ainhoa Tabuyo aktoreak, Iparragirreren bizitzan garrantzitsuak diren bi emakumeren papera eginez. Eta Iñaki Garcia Uribe ere taldeko beste pertsonaia batzuk antzezten.\nBigarren ikuskizunak, "Iparraguirre 7", aurkezten den proposamen eszenikoak Iparragirreren nortasunaren, ibilbidearen eta garaiaren profila azalduko du bere abesti ikonikoenen artean zazpi hautatuta: begirada poliedrikoa ikuspegi desberdinetatik, bere unibertso pertsonalean oinarritutako mintzaira sentsorial eta poetikoarekin, publiko guztientzat modukoa, eta glosa epikotik aldentzen den diskurtsoarekin. Ikuskizunak giza erretratu hori islatuko du bere inspirazio-iturriak (Lurra eta hizkuntza), bere karisma (Bihotza), bere tresnak (Gitarra), bere lan-eremua (Plazara!), edo bere obra ezagunena (Zuhaitza) taularatuz.\nGipuzkoako Foru Aldundiko Kultura departamentuak sustatua, zuzeneko musika, ikus-entzunezkoak, errezitatzeak eta dantza bilduko ditu ikuskizunak. Izan ere, ikus-entzunezkoek testuinguruan jartzen dituzte Iparragirreren obrak Iraia Okinaren ilustrazio bizidunen bitartez, eta Olatz Beobide aktoresa haiek "kontatzen" joango da agertokia Amaia Elizaran dantzariarekin partekatzen duen bitartean.\nAlberto Lizarralderen musika-zuzendaritzapean arituko dira Lide Hernando (ahotsa), Beñat Axiary (ahotsa), Sorkunde Idigoras (pianoa, zango-biola, loop-ak, ahotsa), Josetxo Silguero (saxo sopranoa eta baritonoa), Xabi Zeberio (nyckelharp, loop-ak, ahotsa), Arkaitz Miner (gitarra, mandolina, biolina, efektuak, ahotsa).\n"Oholtzan", gaur, 22:00etatik aurrera, ETB1en eta eitb.eus-en.


10 urte eta gero, Zezen Beltz gogotsu | El Diario Vasco\nAzpeitia10 urte eta gero, Zezen Beltz gogotsu\n10 urte eta gero, Zezen Beltz gogotsu\nUdalak oroigarria eman zion elkarteari.\nElkartearen urteurrena ospatu zuten ostiral iluntzean Sanagustinen eta Zezen Beltz asteburuak ere arrakasta izaten jarraitzen du\nELI AIZPURU AZPEITIA. Domingo, 14 octubre 2018, 10:09\nHamar urte igaro dira Azpeitian zezenzale lagun talde batek Zeze n Beltz elkartea sortu zuenetik. Hori ospatzeko, ekitaldia egin zuten ostiral iluntzean, Sanagustin kulturgunean. Urte hauetako guztietako ibilbidearekin osatutako bideoa eskaini zuten gerturatu ziren dozenaka herritarren aurrean eta ondoren mokadua egin zuten.\nUdalak ere egindako lanagatik zoriondu zuen elkartea eta Agustin Lizarralde zinegotziak Mikel San Juan tailagileak egindako oroigarraia eman zion Mikel Odriozola Zezen Beltzeko kideari.\nGainera, lanean gogotsu, Zezen Beltz asteburuan murgilduta dago elkartea eta hainbat ekitaldi izan ziren atzo ere. Eguerdian sokamutur txikia izan zuten eta eguneko ikuskizun bereziena Grand Prix saioa izan zen, eta beste behin, jende ugari bildu zuen zezen plazan. Lau talde lehiatu ziren (Zezen Beltzeko kideak, ondarrutarrak, Azpeitiko neska kuadrilla bat eta Azkoitikoak) eta azkoitiarrak izan ziren irabazleak.\nZezen Beltz asteburuak gaur jarraituko du. Eguerdian, 12:30etik aurrera sokamutur txikia izango da Erdikaletik plazara eta ondoren, zezen txikiekin eta poniekin gozatzeko aukera izango dute txikienek. Haurrak jolasean diren bitartean, helduek sahieskia eta oilaskoa jateko aukera izango dute, plazan bertan.\nArratsaldean, helduen entzierroa egingo da, Artzubitik plazara eta buelta. Ondoren, zezen bolaztatuak izango dira Artzubian.\nMatxinbenta y Loiola suman la primera victoria en el Campeonato de Remonte Zezenaren inguruko festa Azpeitian


kritiken hemeroteka » Izatearen funtsa\n« Kolpeka beti | Jolasteko gogoa »\nItzalaren ñabarduretan / Pello Otxoteko / Hiria, 2001\nIzatearen funtsa Javier Rojo / El Correo, 2002-05-29\n“Itzalaren ñabarduretan” izeneko poema liburuan Pello Otxoteko Vaquerok bere kezka metafisikoak plazaratu nahi izan ditu. Izan ere, Pello Otxoteko izateaz eta honek funtsean esan nahi duenaz aritzen da filosofiaren mugetan dauden poesia itxurako testu hauetan. Batzuetan, kezka metafisiko hirriek poemetan gauzatzean poesia kotzeptistatik hurbil uzten ditu testuok, paradoxan oinarritutako hitz joku korapilatsuak ere sortu dituelarik. Poesia hau, beraz, pentsatzeko poesia dela esan daiteke, ez sentitzeko poesia, sentimenduak, izateaz aritzen\nden ardura metafisiko horrek ukitzen ez dituen bitartean, bigarren planoan gelditzen baitira gehienetan. Eta, bestaldetik, izatearen funtsera jo nahi duen pentsamendua gauzatu nahirik, itxurak plantea dezakeen oztopoa ere gainditu beharrean aurkitu da idazlea. Gauzak honela, idazleak itxura horren atzean arakatu behar du egiara heltzeko, perzepzioak, Platon-en kobazuloaren mitoan bezala, alderik garrantzigabekoena baizik erakusten ez baitu. Hortik, bada, poesia honek duen itxura abstraktua. Eta, txanpon bakarraren beste aldea balitz bezala, izateaz arduratzen den poesia han ezin da, inola ere, kontrakoaz ahaztu: izkutan beti, ez-izatea baitago, heriotzaren beste izen bat datekeena.


Luixa Reizabal: "Zoritxarrez, egun haurrek generoaren ikusmolde sexista garatzen dute" :: Buruxkak Liburutegi digitala\nLuixa Reizabal: "Zoritxarrez, egun haurrek generoaren ikusmolde sexista garatzen dute"\nLuixa Reizabal Arruabarrena elkarrizketatu dugu oraingoan. Psikologian doktoratua da eta UPV/EHUko Psikologia Fakultateko Oinarrizko Psikologia Prozesuak eta haien Garapena saileko irakaslea, baita ere. “Genero-Berdintasunean Hezteko Gida” izeneko liburua argitaratu du Udako Euskal Unibertsitatearekin eta horren inguruan aritu gara solasean berarekin.\nNori zuzenduta dago liburua eta zer ekarpen egingo dio?\nOro har, haurrekin harremana duen edonori dago zuzenduta, hau da, guraso, zaintzaile, irakasle, eskola-jangeletako langile, aisialdi-taldeko zein bestelako monitore eta antzekoei. Primeran etorriko litzaieke ere jostailuen diseinuan, ipuinak idazten, eskolan erabiltzen diren testu-liburuak egiten, abestien letrak idazten, pelikulak egiten eta antzeko lanetan dabiltzanei. Ezinbestekoa litzaieke komunikabideetan -bereziki telebistan- lanean dihardutenei, horietan egun oraindik sexismoa transmititzen jarraitzen da eta. Atrebentzia ez bada, Euskaltzainei ere gomendatuko nieke. Izan ere, Euskaraz badira oraindik izaera sexista duten esamoldeak eta Euskaltzaindiak asko lagun dezake horiek desager daitezen. Gaztelera zein frantsesa erabiltzen dutenei... Pertsona horiei guztiei oso lagungarri izango zaie haur eta nerabeei gizon eta emakumeen arteko berdintasunarekin, sexu-orientabide ezberdinekiko errespetuarekin eta antzekoekin zerikusia duten ezagutzak eta gaitasunak irakatsi nahi badizkiete.\nZe metodologia erabili duzu liburu hau osatzeko eta zein da honen xedea?\nNik esango nuke “esperientzian oinarritutako metodologia” erabili dudala. Egia esan, askok genero-ezberdintasunak, matxismoa eta antzekoak gaindituta daudela uste duten arren, errealitate gordinak erakusten digu uste hori ustela dela. Izan ere, etxean, kalean, lanean eta antzeko eremuetan izandako esperientziak erakusten digu oraindik bide luzea gelditzen zaigula gizon-emakumeen arteko benetako berdintasuna lortzeko. Eta horrek, haserreaz gainera, egoera errotik aldatzeko nahia sortzen dit. Gaiak asmo motibatzen nauen aldetik, gaiari buruzko hainbat liburu, dokumentu zein bestelako material bilatzen hasi nintzen Interneten, fakultateko liburutegian, liburu-dendetan... Bilaketan aurkitutakoa aztertu eta buruari bueltak ematen hasi nintzen. Hezkuntzak genero-berdintasuna bultzatzeko izan dezaken eragina aintzat hartuz, genero-berdintasunerako bide luzeari ekarpen txiki bat egitea erabaki nuen eta, hasteko, psikologiako graduan hezkidetzari buruzko ordu batzuk ematea proposatu nuen. Zorionez, lankideen eta dekanotzaren oniritzia jaso eta gaiaren inguruko saioak ematen hasi nintzen eta, noski, horrek gaian gehiago sakontzeko aukera eskaini zidan. Baina gida idazteko behin-betiko bultzada eman didatenak azken urteotan suertatutako hainbat gertakari tamalgarri -bereziki, indarkeria matxistaren ondorioz gertatutako erailketak eta erasoak- izan dira.\nXedeari dagokionez, Hezkidetzaren inguruko hausnarketa bultzatu, genero-ezberdintasunak sustatzen dituzten hezkuntza-praktikak identifikatu eta hezkidetzaren helburuekin bat datozen praktika hezitzaileak erabiltzeko baliabideak eskaintzea izan da gure helburua. Irakurlearen lana da aztertzea helburua lortu dugun.\nHezkidetza eta bakea aipatzen dira lehenengo bi kapituluetan, ze paper jokatzen du hezkidetzak bakea lortzeko orduan?\nBeste pertsona askorentzat bezala, guretzat bakea ez da guda edo/eta gatazka armaturik eza soila, desberdinak izan daitezkeen elkarteen, herrialdeen, taldeen zein pertsonen arteko berdintasunezko lankidetza baizik, indarkeriarik, zapalkuntzarik eta errepresiorik gabekoa. Hala, indarkeriarik ezarekin, lankidetzarekin eta justizia sozialarekin du zerikusia bakeaz dugun ikusmoldeak. Kontuan izanik generoa dugula egun jendartean ezberdintasuna, justizia sozialik eza, indarkeria eta antzekoak sustatzen dituen elementu nagusietako bat eta hezkidetzak egoera hori gainditu eta gizon eta emakumeen arteko benetako berdintasuna duela helburu, bakera hurbiltzeko tresna izan daitekeela uste dugu.\nHirugarren kapituluari dagokionez, haurren ikusmolde sexista eskuratzeko prozesuaz ari zara. Zein izan ohi da prozesu hori?\nNolabait esateko, haurrek egun gure jendartean generoaren inguruan dagoen ikusmoldea eskuratzeko prozesua. Prozesu hori beren burua neska edo mutiltzat hartzen dutenean hasten da, bi bat urte dituztenean, alegia. Hori gertatu bezain laster hasten dira haurrak beren jendartean emakume edo gizon izateagatik espero diren ezaugarriak, jokabide ereduak, jarduerak, balioak, zereginak eta antzekoak ikasten. Esaterako, 2 urte eta erdi dituztenean gutxi gorabehera, haurrek badituzte gizon eta emakumeen inguruan dauden estereotipoen inguruko ezagutzak. Izan ere, adin horretako haurrek jarduerekin zein jantziekin, tresnekin eta antzeko osagarriekin erlazionatzen dituzte gizonezkoen eta emakumezkoen irudiak. Halaber, jolasteko nahiago izaten dituzte “bere sexuko”tzat hartzen diren jostailuak. Hain zuzen ere, mutilek nahiago izaten dituzte kamioiak eta automobilak, eta neskek, berriz, panpinak eta jostailu bigunak. Gainera, adin horretan garatzen dute ere sexu bereko jolaskideekiko lehentasuna... Errealitateak erakusten digu prozesu horretan haurrek egun gure gizartean dagoen ikusmolde sexista eskuratzen dutela.\nZeintzuk dira hezkidetza sustatzeko erabili daitezkeen baliabideak?\nNagusiki, hezkuntza-jarraibideak -hezkuntzarekin zerikusia duten zientzietatik jasotako informazioan oinarritzen diren aholkuak, alegia-, jarduerak -ariketak-, teknikak -ariketen oinarri diren prozedurak; esaterako, hitzaldia, ipuinak eta marrazkiak- eta esku-hartze programak -helburuak lortzeko prestatzen diren jarduera-plangintza sistematiko eta antolatuak-. Bat ala beste aukeratzea eta haien edukia eta forma testuinguruaren, hezitzailearen helburuen, hartzaileen ezaugarrien (esaterako, adina) eta antzekoen araberakoa da. Esaterako, teknika batzuk (hitzaldia, kasu) egokiak izan daitezke testuinguru (eskola, adibidez) eta adin jakin batzuetan (LHko hirugarren ziklotik gorako ikasleekin edo irakasleekin); ez, ordea, beste batzuetan (etxe batean, bost urteko haurrekin).\nEgungo haurrengan sumatzen al da genero berdintasunarekiko aldaketarik edo oraindik ere lan asko egin behar dela uste duzu?\nZoritxarrez, egun haurrek generoaren ikusmolde sexista garatzen dute, beraz, lan handia dago oraindik. Horregatik idatzi dugu, hain zuzen ere, gida hau.\nNola dago ezartzea hezkidetza hori etxean, familian edota beste eremu batzuetan?\nGure ustez, hezkidetza ezartzeko ezinbestekoa da egun egiten dena aztertzea. Hala, hasteko, gure hezkuntza-praktikak aztertu (esaterako, haurrei zer esaten diegun edo haien aurrean egiten duguna) eta horietan genero-ezberdintasunik transmititzen ote dugun hausnartu beharko genuke. Ez da hori lan erraza; izan ere, helduok oso errotuta dauzkagu sexismoa transmititzen duten ohiturak, jokabideak eta antzekoak. Horretarako, oso lagungarri izango zaigu gida. Izan ere, horretan testuinguru ezberdinetan (familia, eskola, komunikabideak, mintzaira, atsotitzak, abestiak eta umorea) dauden sexismoa transmititzeko erak deskribatzen dira. Hurrengo urratsa, ostera, hezkuntza-praktika horiek aldatzea izango litzateke, hezkidetzaileak izan daitezen. Horretan ere gidak lagunduko digu, bertan testuinguru ezberdinetan hezkidetza sustatzeko erabilgarri izan dakizkiguken baliabideak (hezkuntza-jarraibideak, jarduerak eta antzekoak) jasotzen dira eta. Beraz, pertsona hezkidetzaile bihurtu nahi duenari gida irakurtzeko eta bertan jasotzen denari jarraitzeko gonbitea luzatzen diogu.


Elikadura, ezinbesteko aldagaia\nAzken urteetan, elikaduraren arloak garrantzi handia hartu du kirol profesionalaren munduan. Are, dietistek, entrenatzaileek eta kirolariek ziurtatu dute funtsezko dela dieta orekatua eta osasuntsua izatea errendimendu ona emateko, lesio larriak ekiditeko eta kirol ibilbidea luzatzeko.\nSevillak eten egin du Osasunak zeraman bolada ona. Azken bi partidak irabazi eta gero, gorritxoek galdu egin zuten atzo Sadarren: 0-2. Julen...\nSanta Katalinatik Arbilera\nDeba eta Itziar herrien artean zabaltzen den ibilbide honek euskal kostaldearen ikuspegi zabala eskaintzen du. Ura eta lurra uztartzen dituen ibilbide ederra da.\n«Kontrola galduta joan arren, aurrera egiteko gaitasuna izaten dut beti»\n2017an Txilen izandako zorigaiztoko autobus istripu batean, eskuin besoa galdu zuen Irati Idiakezek. Ebakuntza eta osatze prozesua amaituta hasi zen snowboardean. Kirol horrek aurrera egiten lagundu dio. Onenen artean dago dagoeneko.\nMendian patroi, itsasoan gidari\nTraineruak gobernatuz olatuen artean, eta mendi handiak eskalatuz: horrela bizi da Lur Uribarren patroi eta laster mendi gidari ere izango den alpinista. Himalaian egon berri da Alex Txikonekin, eta, orain, Kaikuren 'Bizkaitarra' traineruaren txopan jarri da, udako denboraldia prestatzeko.


LARRAUL 2018-05-10 12:50\nLarraulgo kirol astea ospatuko da maiatzaren 13tik 19ra bitartean. Bertako ekintzetako bat izango da gazteen arteko herriarteko apustua.\nIoritz Mayoz asteasuarra eta Ibon Jauregi larrauldarra\n06:00 Erniopeko zortzi herrien arteko XI. Mendi ibilaldia.\nHasiera Albizturren izango du aurtengo martxak.\n17:00 Frontenis txapelketa herrikoia.\n19:30 Hitzaldia: Tolosaldeko arraun klubeko neskak.\n17:00 Futbito txapelketa herrikoia haurrentzat.\n18:30 Futbito txapelketa herrikoia helduentzat.\n17:30 “Polizi eta lapurren jolas erraldoia” haurrentzat, herriko gazteek antolatuta. Ondoren merienda Gazte Lokalean.\n19:30 Hitzaldia: Ordizia rugby elkartea.\n18:00 Dokumentala (zehazteke)\n19:45 Zumba saioa frontoian.\n18:15 “Kronoigoera bidetxurretik”, edozein bizikletarekin.\n19:30 Bertso-pilota jaialdia frontoian.\nBertsotan: Oihana Iguaran eta Beñat Gaztelumendi.\nPilotariak: Lizaso-Esnaola, Urmeneta-Azpitarte.\n10:00 Haurrentzat joko ezberdinak plazan: sokatira, toka, boloak...\n12:00 Duatloia, haur eta gaztetxoentzat.\n17:30 Herriarteko apustua: Larraul-Asteasu. Asteasuko plazan hasi eta Larraulgo plazan amaitu.\n10:00 Mendi ibilaldi familiarra (sl-gi-45), ondoren hamaiketakoa.\n12:30 Bote luze partida herriko plazan.\n18:00 Frontenis txapelketaren finala.\n19:00 Futbito txapelketaren finala.\nLarraulgo kirol astearen barruan, Larraulgo eta Asteasuko gazteen arteko apustua ikusteko tartea egongo da larunbatean. Asteasuko plazan hasi, eta Larraulgo plazan amaituko da apustua. Bi proba izango ditu, eta herri bakoitzak proba bat pentsatu du. Ioritz Mayoz asteasuarrak eta Ibon Jauregi larrauldarrak eman digute apustuaren berri.\nLehen zatian autoaren edota traktorearen gurpil bat [oraindik ez dago argi] igo beharko dute Asteasuko plazatik Larraulgo plazara, bide berritik, bi lagunen artean. Bigarren zatia burutzeko zain izango dute hirugarren laguna Larraulgo plazan. Bertan erreleboa hartuko du azken horrek eta Murgil mendiari itzuli bat eman beharko dio korrika.\nIbon Jauregik azaldu duenez, “Asteasuren aurka apustua egitea polita izan zitekeela pentsatu zuten larrauldarrek, eta proposamena luzatu ziguten”. Gogotsu heldu diote asteasuarrek apustuari, eta larrauldarrek ilusio handiegiarekin heldu diotela apustuari esan du Ioritz Mayoz-ek. “Kamioiaren gurpilarekin saiatu nahi zuten, baina mugitu ere ezin zutenez, gurpil txikiagoarekin burutu beharko da proba, aldapa gogorra baita”.\nOraindik ez dago erabakita zein gaztek hartuko duten parte apustuan: “Indarra duten gazteei esan beharko diegu apustuan parte hartzeko. Herri bakoitzak bere estrategiak sortu behar ditu”, gehitu du Mayozek.\nApustua baino egun bat lehenago afaria egingo dute parte-hartzaileek eta apustua antolatzen aritu direnak.\nHerriarteko apustua maiatzaren 19an izango da 18:30ak inguruan, Asteasuko plazatik abiatuta [Pirritx, Porrotx eta Marimotots pailazoen emanaldia bukatu ostean]. Jendea animoak ematera joan dadin eskatu dute. Herriarteko apustuarekin emango zaio amaiera larunbatari.\nEz da lehen aldia izango herri kiroletan parte hartzen dutena Jauregik eta Mayozek. Herriko festetan egin ohi diren herri kirol probetan aritu izan dira, baita inguruko herrien aurka egin izan diren probetan ere. “Jaietan herriko gazte askok hartzen dute parte herri kiroletan”. Horregatik, horietakoren bat animatuko delakoan da Mayoz.\nLarraulgo San Bartolome jaietan, esaterako, gazteak helduen aurka lehiatzen direla gogoratu du Jauregik.\nAsteasurrek “apustuzaleak” izatearen fama dutela dio Jauregik. Hori dela eta, Asteasuko festetan errebantxa antolatzeko pentsamenduari bueltak ematen ari dira.\nOraindik erabakitzeke badago ere, baliteke jaietan Asteasuk erronka botatzea Larrauli.\nInguruko herrietako bizilagunei ere mota horretako apustuak egitera animatzen ditu Ibon Jauregik.\nIgandean, kirol gehiago\nIgandean kirolaz gozatzeko ekintza gehiago egongo dira. Mendi ibilaldi familiarrarekin ekingo diote egunari eta ondoren hamaiketakoa izango da indarrak berreskuratzeko. Eguerdi aldera bote luzeko partida jokatuko da herriko plazan.\nArratsaldean, berriz, fronteniseko eta futbitoko txapelketaren finala izango da, 18:00etan eta 19:00etan hurrenez hurren.\nModu horretan emango zaio amaiera aurtengo kirol asteari Larraulen.


Lege-oharra eta pribatutasun-politika - Adapta Translations, S.L.\nLege-ohar eta pribatutasun-politika honen bidez, ADAPTA TRANSLATIONS, S.L-k (hemendik aurrera “ADAPTA”; helbide soziala: Jose Migel Iturriotz kalea 26, Beasain) bere jabetzakoa den webgunearen erabilerari, pribatutasun-politikari eta datu pertsonalen babesari dagozkien baldintzak jakinarazten dizkie erabiltzaileei.\nInformazio Gizartearen eta Merkataritza Elektronikoaren Zerbitzuei buruzko uztailaren 11ko 34/2002 Legearen 10. artikuluan ezarritakoa betez, eta ADAPTAk, Interneteko webgune/web-orri honen bidez, informazio-gizartearen zerbitzuak ematen dituenez, interesa duten pertsonen eta erakundeen esku jartzen ditu datu orokor hauek:\nIzen soziala: ADAPTA TRANSLATIONS, S.L.\nEgoitza soziala: Paseo Federico García Lorca, 10 – 20014 Donostia – San Sebastián (Gipuzkoa)\nHelbide elektronikoa: sales@adapta.biz\nIdentifikazio Fiskaleko Zenbakia (IFZ): B–20747820.\nGipuzkoako Merkataritza Erregistroan erregistratua: 1921 liburukia, 71 folioa, SS-19671 orria.\nWebgune honetako eduki guztiak (besteak beste, testuak, grafikoak, irudiak, diseinua eta eduki horiei dagozkien jabetza intelektualeko eskubideak) eta marka, izen komertzial eta bestelako ikur bereizgarri guztiak ADAPTAnak edo haien legezko jabeenak dira (azken horiekin hitzarmenak sinatu ditu ADAPTAk haien eskubideak uzteko / baimena emateko), eta haien gaineko eskubide guztiak erreserbatuta daude.\nDebekatuta dago edukiak, osorik edo partez, erreproduzitzea edozein formatu edo mediotan (mekanikoa, elektronikoa, erreprografikoa edo besteren bat), eta debekatuta dago haiek hedatzeko, publikoki komunikatzeko edo banatzeko edozein ekintza, ADAPTAn edo dagozkien eskubideen legezko jabeen idatzizko baimenik gabe.\nErabiltzaileek edukiak erabiltzearen ondorioz edo indarrean dagoen edozein lege-xedapen urratzearen ondorioz kalterik edo galerarik sortzen bada, ADAPTAk ez ditu bere gain hartuko.\nEz dira ADAPTAn ardurapekoak izango enpresak berak sortutakoak ez diren eta hirugarrenen informazio-iturriei dagozkien edukien zehaztasuna, egiazkotasuna eta iraunaldia.\nAurrekoa gorabehera, ADAPTAk ez ditu bermatzen ezta bere gain hartzen ere hurrengo egoera hauengatik gerta daitezkeen kalte eta galerak —adibide zehatz hauek ez dute kasuistika guztia biltzen eta mugatzen:\nDatuak babesteko nazioarteko araudiak zorrotz betetzearekin guztiz konprometituta dago ADAPTA Taldea, eta kontuan hartzen ditu herrialde batzuetan, eta bereziki Europar Batasuneko herrialdeetan, azkenaldian gertatu diren araudi-aldaketak; batik bat, Europako Parlamentuaren eta Kontseiluaren 2016ko apirilaren 27ko (EU) 2016/679 Araudia hartzen du kontuan, zeinak pertsona fisikoen babesa arautzen baitu datu-pertsonalen tratamenduari eta datu horien zirkulazio askeari dagokionez.\nADAPTAk bere pribatutasun-politikaren berri ematen du, bere webgunearen erabiltzaileek jakin dezaten beren datuak nola tratatuko diren eta datuak babesteko zer oinarrizko printzipio aplikatzen diren. Hala ere, zerbitzu jakin batzuek erabilera-baldintza jakin batzuk izan ditzakete datu pertsonalen babesari dagokionez, eta pribatutasun-politika zehatz bat izan dezakete, honen gainetik lehenesten dena.\nErabiltzaileak pribatutasun-politika hau xehetasunez irakurtzeko konpromisoa hartzen du, ADAPTAk beraren datu pertsonalak babesteko jarraitzen dituen arauak eta jardunbideak zein diren jakiteko eta datu horiek eskuratu ditzaketen hirugarrenekin ditugun harremanak hobeto ezagutzeko.\nEdonola ere, erabiltzailea da webgune honi ematen dion informazioaren arduradun bakarra. Kasu guztietan, jasotako datuak adierazitakoez aparteko helburuetarako erabiltzen badira, ADAPTAk konpromisoa hartzen du helburu berri horien berri emateko eta, beharrezkoa bada, erabiltzaileari baimena eskatzeko.\nADAPTAn webgunean, helburu hauetarako tratatuko dira datu pertsonalak:\nHautagaiak betetzen dituen formularioetan edo ADAPTAk bere webgunean harremanetarako dituen helbide elektronikoetara bidalitako mezuetan emandako datuak gorde egingo ditu ADAPTAk.\nADAPTAkin harremanetan jartzean, hau da, lanpostu-eskaintza bati erantzutean, webgunean datu pertsonalak ematean edo haren funtzionalitate batzuk erabiltzean soilik tratatzen dira hautagaiaren datuak.\nADAPTAk erabil ditzake datu pertsonalak, lege-oinarri hauetako edozeinetan oinarrituta:\nADAPTAn kontratu bat edo legezko interes bat betetzeko beharrekoa denean; hala gertatuko da, besteak beste, webgunean nabigatzean edo informazioa kontsultatzean, erabiltzaileak informazio-eskaera zehatzak egiten dituenean edo webgunearen bidez informazio-buletinetan, newsletter-etan eta antzekoetan izena ematen duenean.\nErabiltzaileak berariaz baimena ematen duenean; bereziki, hautatze-prozesuetan hautagaitzak izapidetu behar direnean. Kasu horretan, erabiltzaileari jakinaraziko zaio berariazko baimena eman behar duela, zeina datuak tratatu aurretik jaso beharko bait.\n:: Dagokionean, lan hauek egin behar dituzten ADAPTAko langileak:\no Webgunea kudeatzea.\no Hautaketa-prozesuetako hautagaitzak izapidetzea, eta/edo\no Erabiltzaileak egindako kontsulta eta informazio-eskaera zehatzak kudeatzea edo erabiltzaileen informazio-buletinetako, newsletter-etako edo baliokideeko izen-ematea kudeatzea.\nEgoera jakin batzuetan eta zure egoera zehatzarekin erlazionatutako arrazoiak tarteko, zure datuak tratatzearen kontra egin dezakezu. Kontra egiten baduzu, ADAPTAk zure datuak tratatzeari utziko dio, kontra egitearen aukera ez onartzeko lege-arrazoiak daudenean izan ezik, edo lege-erreklamazioak jartzeko edo haietatik defendatzeko izan ezik.\nEgoera jakin batzuetan, erabiltzaileek eskubidea izango dute erabilera komuneko eta irakurketa mekanikoko formatu egituratu batean ADAPTAra bidalitako datu pertsonalak jasotzeko eta datuak tratatuko dituen beste arduradun bati bidaltzeko.\nEdozein momentutan erabili ahal izango ditu bere eskubideak helbide elektroniko honetara mezu bat bidalita: sales@adapta.biz.\n16 urtetik beherakoek ezin dute inolako informazio pertsonalik bidali gurasoen edo tutoreen baimenik gabe. ADAPTA ez da 16 urtetik beherakoek baimenik gabe bidalitako informazio pertsonalaren arduraduna.\nADAPTAk beharrezko baliabide teknikoak ezarri ditu zure datu pertsonalak babesteko, istripuz gal ez daitezen eta baimenik gabe inork eskuratu, erabil eta zabaldu ez ditzan. Segurtasun-neurri horiek era arduratsuan jarrita badaude ere, erabiltzaileak jakin behar du segurtasun-neurriak ez direla erasoezinak. ADAPTAk ez du ardurarik hirugarrenek neurri horiek urratzen badituzte eta datuetara eta informaziora sartzen badira. Gainera, ADAPTAk zenbait prozedura ezarri ditu datu-segurtasuneko edozein gertaeraren aurrean nola jokatu jakiteko.\nIngurune seguru baten bidez sartzen da ADAPTAn web-orrietara. Gure konpainiaren web-orri batean zaudela egiaztatzeko, ziurtatu goiko egoera-barran ADAPTA hitza agertzen dela. Ingurune seguru batean zaudela egiaztatzeko beste modu bat da propietateen atalean agertzen den “url”-ari begiratzea (saguaren eskuineko botoia sakatzean agertzen da atal hori). “Url” helbide hori “https”-rekin hasten da, eta amaierako “s”-ak adierazten du zerbitzari seguru batek eskaintzen dituela edukiak.\nADAPTAk beretzat gordetzen du lege-ohar eta pribatutasun-politika hau aldatzeko eskubidea, lege- edo jurisprudentzia-aldaketetara egokitzeko. Hori dela eta, gomendatzen dugu berau aldiro irakurtzea webgunera sartu eta bertan nabigatzen hasi aurretik.


LAB-ZERRENDA Zerrendaren Informazio Orria\nLAB-ZERRENDA -- LAB sindikatuko banaketa-zerrenda\nLAB-ZERRENDA Posta Zerrendaren gaia:\nOrain arte zerrendara bidalitako mezuak ikusteko, ikus itzazu artxibo hauek: LAB-ZERRENDA Artxiboak: . (Oraingo fitxategia zerrenda partaideek bakarrik ikus dezakete.)\nLAB-ZERRENDA Posta Zerrendan nola parte hartu:\nZerrendakide guztiei mezua bidaltzeko, idatzi hona: lab-zerrenda@list.ehu.eus.\nLAB-ZERRENDA Posta Zerrendan Harpidetzeko:\nLAB-ZERRENDA posta zerrendan izena eman, ondoko eskaera-orria betez. Mezu bat bidaliko zaizu, zure eskaera berretsi dezazun. Mezu horren helburua, zu ez zaren beste bat zure izenean harpidetzea sahiestea da. Zure konfirmazioa jasotzen denean, harpidetza-eskaera moderatzaileari bidaliko zaio, onar dezan. Onartu bezain azkar jakinaraziko zaizu. ere baia Zerrenda hau pribatua da; zerrendakideen izenak ez daude, harpidedun ez direnentzat kontsultagai.\nLAB-ZERRENDA Posta Zerrendako Harpidedunak:\nLAB-ZERRENDA zerrenda uzteko, pasahitza jasotzeko, edo harpide-aukerak aldatzeko sartu zure harpide-helbidea:\nLAB-ZERRENDA zerrendako kudeatzailea lab-zerrenda-owner at list.ehu.eus da\nLAB-ZERRENDA kudeatzeko interfazea (baimena beharrezkoa)


Txoministak, euskarazko web-seriea • ZUZEU\nEuskal seriegintza denen ahotan dabil aspaldi. Goenkale telesail mitikoa bukatu ostean etorri da Eskamak kentzen, esku zabalik hartu dute batzuk eta errezeloz besteek; baina oraindik badirudi jendea gehiagoren zain dagoela. Hiru Damatxo ideia faktoriako lagunek asmo berriak dituztela azaldu dute: “Tabernazulo, bazkari-buelta, ile-apaindegi eta bizilagun asanblada guztietan aldarrikatu dugu sendotasunez ikus-entzunezko euskal fikzioa urria dela; usaina falta zaiola; ez diola heltzen gaur egungo errealitateari; dena dagoela egiteko…Eta hainbeste belarri berotu ostean, behingoagatik gure alea jartzea erabaki dugu”.\nTxoministak izeneko web-serie bat izango dugu laster ikusgai geure pantailetan; eta Euskal Herria definitiboki askatzera doan izen bereko alderdia izango du protagonista. Gaurkotasun gaiak jorratuko dituzte bertan, eta tonua ikusita badirudi nahiko umoretsua izango dela.\nHamalau laguneko taldea dabil lanean web-serie maiatzerako ikusgai egon dadin. Aktore nagusiak: Naroa Mikelarena, Jon Ander Alonso, Edurne Azkarate eta Eñaut Gantxegik. Gainerako kontuetan arduratuko den lan taldea: Eneritz Arzallus, Peru Isasi, Beñat Iturriotz, Ane Lusarreta, Mikel Fernandez, Mikel Roman, Laida Zabala, Unai Gaztelumendi, Kepa Matxain eta Lander Arretxea.\nLehenengo kapitulua baino ez dute grabatu oraingoz, baina zer esango dizuet, ni jadanik ikusteko desiratzen nago!\nHiru Damatxo, telesailak, web-seriea\n8 pentsamendu “Txoministak, euskarazko web-seriea”-ri buruz\nEITB beti bezela 2016-03-31 21:15\n“Txoministak”, EITB abertzaletasuna kritikatu eta parodiatzen, zaharrak berri.\nHerri guztien omen dute euren izakeraz eta historiaz harro sentizeko eskubidea, euren kultura hizkuntza eta historia baloratuz. Gu gara guretaz hitzegiten dugun bakoitzean gainean oinetako bat eduki behar dugun bakarrak keak jaitsi eta “gure lekuan” jarriaz.\nHerri akonplejatu bat billakatu gara, eta serie honetako autore batzuk ikusiaz susmatzen det iada nondik doan gaia, EITB n beti bezela, abertzaletasuna kritikatu, parodiatu eta gutxieztu. Aldiz, sozialismo internazionalista progre españialagunari krita epel “xalaturenbat” noiz beinka.\nNere Aburuz 2016-04-01 11:38\nZertarako web-serieak? Zuk egin duzu jadanik pelikula, debalde eta momentu batean.\nEz dut egitasmokoekin zerikusirik, baina oker ez banago, hau 3 gazteren proiektua den Hiru Damatxok sortua da.\nBeraz, bitako bat; ni erratuta nabil edo zuk haizeak nondik ematen dizun ere ez dakizu.\nZure iruzkina bada “abertzaleasun onaren” erakusle, ez kontatu nirekin talde horretarako, dimititu egiten dut. Ez dakit hitz hori neuronak izorratzen ari ez ote den.\ninaki 2016-04-01 14:40\nBa ni oso ados nago aurrekok esan duenarekin. Serieaz ez dakit ezer, baina izenburuak kasik pistak eman dazkiguke nondik doan asuntoa.Betikoa, zaharrak berri.\nOker bagaude poztuko naiz.\nNere Aburuz 2016-04-02 21:02\n“Ba ni oso ados nago aurrekok esan duenarekin.”\n– Aurrekoa guztiz erratuta zebilen EITBren produkzioa zelakoan. Bere arrazoiketak hortan zetzan. Azaldu zaio. Eta zu, hala ere, “oso ados” zaude berarekin.\n“Serieaz ez dakit ezer” –?–> “Betikoa, zaharrak berri.”\n– Adibideak mesedez, ea zuen buru barruko pelikula uler dezakedan…\n“Oker bagaude poztuko naiz.”\n– Hau irakurrita apustu egingo nuke oker bazaudete ere asmatuko duzuela aitzakiaren bat etorkizunean, kritikatzeko adina informazio ez duzuen beste egitasmoren bati buruz kristorenak botatzeko. Beti ere zuen abertzaletasunaren kontzeptuarekin blasfemoa izan daitekenaren zuen ardura legitimo eta arrazoituaren izenean.\nBaina oker banago, poztuko naiz.\nABN 2016-04-03 13:33\n“zuen abertzaletasunaren kontzeptuarekin”\nDena esana dago, abertzaletasuna bat da, eztago desberdinik, bestela deskribatzeko gai izango ginateke, A abertzaletasuna eta B, edo D……\nAbertzaleak gaude eta ez abertzaleak. Bestalde Inakirekin ados susmoetan, susmoak soilik noski, bano hemen ikusentzunezko medioetan hemengo politikaz egiten denean beti berdina da,kolpeak beti abertzaletasunari. Izenburuak ere dena esaten du, baina zenek dagi, akaso izenburuak engainatu gaitu eta zeoze berria ote serie hau, non betikoa apurtuko duten.Hala nahiko nuke.\nTxomin 2016-04-01 11:06\nBeste balorazio guztietan sartu gabe, ohar bat: ez da EITBren ekoizpena eta ez dute EITBn emango. Lagunartean eta sarerako egindako lana da.\nlideroin28 2016-04-02 20:00\nTxoministak? Txobinistak? nor dira EHko txobinistak.Euskal abertzaletasuna kritikatzera beti bezela.\nander 2016-04-04 21:28\nEskerrak ZuZeu ez zela existitzen 1997an, trollek gauza bera esango zuten eta:\n“Jaun eta Jabe”, EITB abertzaletasuna kritikatu eta parodiatzen, zaharrak berri.


Zibersegurtasuna. Oinarrizko kontzeptuak (II) | Berriak | Zibersegurtasuna\n2022.02.14 - Zibersegurtasuna\nSegurtasun informatikoa gai kritikoa da edozein erakundetan informazioa babesteko eta kudeatzeko; horregatik, garrantzitsua da dauden kategoriak identifikatzea, kategoria bakoitzaren barruko ekintzak zehazteko. Segurtasun informatikoak lau arlo nagusi hartzen ditu:\nZerbitzuak erabiltzea beharrezkoa denean. Prestasunik ezak zerbitzua etetea dakar.\nPropietate edo ezaugarri bat da, hau da, erakunde bat dela dioena edo datuen sorburua bermatzen duena.\nEdo datuen osotasunaren eta zuzentasunaren ezaugarriak mantentzea (horietan aldaketarik edo manipulaziorik egin ez izana).\nEdo informazioa baimendutako pertsonengana bakarrik iristea.\nSegurtasun informatikoko motak sailkatzen ditugu, babestu beharreko elementuen arabera:\nHardwarearen segurtasuna: elementu fisikoak mehatxuen eta interferentzien aurrean babesteari aplikatuta. Hardwarearen segurtasuna gailuek fabrikaziotik konektatutako sarrera- eta irteera-gailuetara dituzten kalteberatasunak aurkitzearen arduraduna da.\nSoftwarearen segurtasuna: softwarearen akatsek ahuleziak sortzen dituzte eta segurtasun-arrisku handienetako bat dira. Softwarearen segurtasunak kanpoko mehatxuetatik babesten ditu aplikazioak eta softwarea, hala nola birusetatik edo eraso maltzurretatik. Birusen aurkako softwarea segurtasun mota honetarako gehien erabiltzen den tresnetako bat da, eguneratze automatikoak ditu eta birus berriak detektatzen laguntzen du. Beste adibide batzuk firewall-ak, spam-iragazkiak, edukia iragazteko softwarea eta nahi ez diren iragarkiak dira.\nSareko segurtasuna: sareko datuak babesteko diseinatutako jarduerak dira horiek guztiak, hau da, sarearen erabilera, fidagarritasuna, osotasuna eta segurtasuna informazioaren aldaketaren edo lapurretaren aurka babestea dute eginkizun nagusitzat.


Edonon gerta liteke hilketa - - Kronika.eus\nEdonon gerta liteke hilketa\nAitor Caracciolo 2021-04-24 00:00\nKate Winslet da protagonista 'Mare of Easttown' telesailean.\nHilabetea bukatzear dagoen honetan, aitortu behar dizuet petral xamarra iruditu zaidala. Agian ez da apirila, agian ni naiz. Eguraldiaren joan etorriak, Aste Santuak ekarritako birusaren kolpe berriak edo ordutegi aldaketa izan arren hau kalean aprobetxatzeko aukera murritzek, energia xurgatu balidate bezala utzi naute. Nork daki zer izan den, baina egia da gogo eta energia gutxi izan dudala telesailei jaramon haundirik egiteko.\nIzan liteke estreinaldi kantitatea gora joan ahala, pilatzen hasi zaizkidala edo aldaketa garai honekin lotuta, nire buruak ere erabaki duela, gogorik gabe ikusten ditudan telesail batzuk alde batera utzi behar ditudala.\nLotura ikusten dut, era berean, eguraldiak gutxinaka hobera egiten duen momentuan, nahiago izaten dudala liburu on bat hartu eta kalean denbora gehiago pasatzea. Ditudan zaletasun ezberdinen arteko orekaren aldaketa bat gertatzen da udaberriaren iritsierarekin batera, eta modu honetan, nire lehentasunak aldatzen hasten direla nabariagoa da akaso. Gauzak honela, telesail gutxi batzuk ikustearen erabakia hartu dut, eta beste hainbeste baztertu eta ikusten uztearena. Bigarren hauek aipatzea txorakeria iruditzen zait; beraz, gustura ikusitako bakan horiek ekartzea erabaki dut gaur zuengana.\nBakoitza genero ezberdin batekoa, umore edo gogo ezberdinetarako\nHilaren 2an estreinatzen zen Made for Love, HBO Max zerbitzuaren produkzio berria. Cristin Millioti aktorea rol nagusian, teknologiako guru batekin 10 urtez ezkonduta egon ostean, honek bere buruan jarritako informazio emozionala monitorizatzeko gai den aparailu rastreadore bat inplantatua duela jakingo du. Imajinatuko duzuen bezala, honen ezagutzak, domino efektua sortuko duen umore beltzez betetako istorioa jarriko du martxan. Momentu eroz beteriko zortzi kapituluak bata bestearen atzetik ikusteko modukoak dira.\nApirilaren bigarren astean, 9an iritsi zitzaigun Them. Amazon Prime Video zerbitzuko apustu haundietako bat. Lena White idazle, aktore eta produktoreak (The Chi telesail bikainaren sortzailea) eta Little Marvin sortzailea elkarlanean ekarri diguten beldurrezko antologia, hau da, denboraldi bakoitzak istorio ezberdin bat ekarriko digu. Lehen denboraldi honetan, Covenant azpitituluarekin, 1953an Ipar Carolinatik Los Angeleseko familia zuriz osaturiko auzo batera bizitzera doan familia afroamerikarra jarraituko dugu. Susmatuko zenuten moduan arrazakeria tema zentraltzat jorratu nahi duen telesaila dugu. Baina ez pentsa hau izango denik gertaera guztiaren hizpide, laster hasiko dira gauza arraro ugari gertatzen eta. Tentsio ugariz beteriko hamar atal, magnetikoak bisualki eta estetikoki, nahiz narratiboki. Ez galdu.\nHirugarren asterako Joss Whedon zuzendari ezagunaren The Nevers telesail berriaren estreinaldia gordeta nuen HBOn, baina kapitulu bat falta dela eta, martxoan estreinatutako For All Mankind, Appletv+ plataformaren telesailaren bigarren denboraldia bukatzear dagoela, osorik hartzea erabaki nuen.\nZientzia fikziozko telesaila dugu, ukronia bat zehatzagoak bagara. Sobietar Batasunaren eta Estatu Batuen artean izandako gerra espazialaren historia alternatiboa kontatzen du, ilargiaren kolonizazioa ekarriko zuen errusiarren bertarako lehen iritsiera dela eta.\nRonald D. Moore, Battlestar Galactica kultuzko telesail bikainaren sortzailearena dugu, Applek eginiko apustu haundietako bat izanik, denboraldiak aurrera egin ahala, gure gaur egungo islatik gero eta gehiago urrunduko den kontakizuna izanda, modu motel baina finkoan hazten da, bere garai eta urteetako tentsio politiko-estrategikoek ekarri zuten beldur eta nahiak oinarri bezala erabiltzen dituena, gizartearen eta gehien bat bere pertsonaien argi eta ilunak pantailaratzeko.\nLaugarren astea berriz, aste hau alegia, biziki gustuko dudan Kate Winslet aktoreak HBOn estreinatu berri duen Mare of Easttown dramari gorde nion. Kapitulu bakarra badugu ere, urtean behin edo bitan plataformak aurkezten dizkigun telesail labur haundi horietakoa dugu produkzio hau. Ikusi beharrekoen zerrendan gorriz markatutako horietakoa. Mildred Pierce draman egin zuen bezala, buru belarri sartuta dugu Winslet zazpi kapituluz osaturikoa izango den suspense boteretsu honetan. Pennsylvaniako herri txiki batean polizia lanetan dabilen eta banandua dagoen ama baten paperean sarturik, herrian gertatuko den hilketa baten ikerketan murgilduko da. Gertakizunean modu mantsoan sartuko gaituzte lehen atalean, herrian eta gure protagonistaren egunerokotasunean kokaturik. Gerora ikerketa izango da haria, baina garrantzia ematen dio gure burua bertan kokatzeari, batzuetan gertatzen ez den bezala, serie honek indarra eman nahi diolarik egunerokotasunari. Agian, konturatzeko edonon gerta litekeen gauza bat dela eta ez bakarrik fikzio arrotz bat, guretzako gerta ezin litekeena. Ikusiko dugu nola garatzen den, baina ni harrapatu nau.\nAzkenik, hurrengo asterako, hilabetea bukatzeko, The Mosquito Coast aipatu nahiko nizueke. AppleTV+ plataforman ikusgai izango den telesail honek hiru izen propio ditu eta. Neil Cross (Luther telesail bikainaren sortzailea), Justin Theroux (The Leftoverseko aktore protagonistetako paregabea) eta Rupert Wyatt (The gambler edo Captive state pelikula zoragarrien zuzendaria). Tramari buruz gutxi esan liteke, sinopsiak eta trailerrak ere gutxi kontatzen digute eta. Misterio puntu horrekin jolasean ibili nahi dutela iruditzen zait, gure atentzioa deitzearren, nirea guztiz lortu dutelarik. Bai bertan ditugun izenak ikusita, baita trailerrak erakusten duen atmosfera ikusirik.\nLerro hauek bukatzen konturatu naiz, gutxi batzuk ekarri baditut ere, galanta dela ekarritakoaren pisua. Nik gustura asko gozatu ditudan proposamenak dira. Espero zuentzat ere hala izatea. Esango didazue?


Pedro Muguruza kaleari izena aldatzeko eskatu du Elgoibar1936k – Elgoibar 1936\nurria 22, 2008 otsaila 19, 2017 elgoibar1936\nPedro Muguruza kaleari izena aldatzeko eskatu du Elgoibar1936k\nPedro Muguruza arkitekto elgoibartarrak frankismoarekin izan zuen lotura dela-eta Elgoibarren bere izena daraman etorbide bat edukitzea “onartezina” dela salatu du Elgoibar1936plataformak bere blogean. Bertan adierazten dutenez, “kaleari beste izen bat ematea izango litzateke egokiena, frankistek Elgoibarren hil zituztenengatik eta baita ‘Ley de la Memoria Historica’ delakoak hala dioelako”.\nPlataformakoek Pedro Muguruzak 2. errepublika garaian altxamendu militarra sustengatu zuela salatzen dute, eta gero Falangearen menpean zegoen “Direccion General de Arquitecturas” erakundeko zuzendaria izan zela. Kargu horretan iraun zuen bitartean “Valle de los Caidos” Frankoren agindupean eginiko obra izan zen Muguruzaren arkitektura lanik ezagunena. Obra faraoniko haren eraikuntza lanetan pertsona asko hil zirela salatzen dute Elgoibar1936 plataformakoek, eta, hori dela-eta, “ezin da onartu Elgoibarko kaleetan pertsona hau goraipatzeko kale bat edukitzea” diote.\nMemoria Historikoaren Legea ere aipatzen dute plataformakoek blogean. “Legeari kasu eginez Espainiar estatuko herri askotan hasi dira kaleen izenak aldatzen, Aragoin, Mallorkan (Palman, 68kaleren izenak)… .Baita Euskal Herrian ere, Nafarroan, adibidez, 20 kale izenez aldatuko dituzte Txantrean”.\nGaldera bat airera botaz amaitzen dute: “Adibide asko daude, baina posible ote da Elgoibarren?”\nIkus hemen: elgoibar1936\nElgoibarko seme kutun\nPedro Muguruzaren inguruan sarean aurki daitekeen webgune batek (cuelgamuros.com) arkitektoa Elgoibarren beharrean Madrilen jaio zela defendatzen du. Bertan topatu dugu, baita ere, Elgoibarrek semetzako izendatu zuela Muguruza 1943an, eta ondoren, 1946an herriko seme kutun izendatu zuten (ikus alboko dokumentua). Udalak, gainera, ikastetxe bati eta herriko etorbide bati Pedro Muguruzaren izena ematea erabaki zuen, “muguruzatarrak maite zituzten herritarren oniritziarekin“.\nPrevious Pedro Muguruza Kalea\nNext Franco Elgoibarko Alkatea


Mikel Zubizarreta: diciembre 2011\nPublicado por Mikel Zubizarreta en 11:57 4 comentarios\nBILDUK, GUK AURKEZTU DUGUN GIZA ESKUBIDEEN ALDEKO EMENDAKINAREN AURKA BOZKATU DU\nGaurko osoko bilkuran Bilduk aurkeztutako presoen eskubideen aldeko mozioari, presoez gain Euskal Herritar ororen giza eskubideen errespetuaren aldeko mozioa aurkeztu diogu eta gure sorpresarako BILDUk honen aurka bozkatu du. Hemen uzten dizuet testua irakur dezazuen.\nGaur, eta alferrikako min eta sufrimendu urte guzti hauen ondoren, Azkoitiko udalak ondorengo hau adostu du:\n· Presoak euren gizarte eta familia-ingurunetik gertuagoko kartzelan egon behar dute.\n· Espainiako espetxe erakundeei euskal preso guztien oinarrizko eskubideak errespeta ditzala.\n· Eritasun larriak jasaten dituzten presoei berehala 92. artikulua aplikatzea eskatzen da.\n· Legearen aplikazio positibioa egin dezala , eta, hala, zigorraren parterik handiena betea duten eta legearen arabera baldintzapean aske egon daitezken preoak, askatuak izan daitezela.\n· Espainiako Gobernuari, ahalik eta lasterren eskualda diezazkiola EAEri espetxeei buruzko eskumenak eskatzen zaio.\n· Aldarrikatzen du giza eskubide guztiak inolako salbuespenik gabe defendatzeko konpromisoa, baita herritar guztiak, preso daudenak ere bai, eskubideez eta askatasunez, politikan parte hartzeko eskubidea barne, baliatzea bermatu beharra ere.\nPublicado por Mikel Zubizarreta en 22:13 7 comentarios\nDATOZEN LAU URTEETARAKO EUSKARARENGANAKO KONPROMEZUAK\nGaur arratsaldean ospatu dugun Euskara Batzordean EAJ-PNVk, Gipuzkoako Batzar Nagusietan aho batez onarturiko idatzia aurkezteaz gain, Azkoitiko Udalak datozen lau urteetarako hartu beharko lituzken konpromezuak aurkeztu ditugu.\nAzkoitiko Udalak bere esku dagoen guztia egingo du\n1. Udal zerbitzu publikoak eskaintzen dituztenen langileen euskalduntzea bultzatu eta bermatzeko.\n2. Udal zerbitzu publikoak eskaintzen dituztenen langileen lehen hitza beti euskaraz izan dadin.\n3. Udal barne funtzionamendua euskaraz izan dadin.\n4. Kaleratzen dituen lan eta obretan, Euskara gutxienez erabili dadin.\n5. Kanpotik etorritako herritarrek, Euskara ikasteko ahalbideak izan ditzaten.\n6. Euskaraz ikasi duen orok, mintzapraktika aukerak izan ditzan.\n7. Herrian dauden lantoki zein merkatal esparruetan euskara bermatua izan dadin.\n8. Euskal Kultura sustatzean, Hizkuntzaren esparrua bermatzeko.\nGure asmoa konpromezu hauek guztion artean adostu eta lehentasunak finkatu ondoren, lau urteetarako ekintza plan bat egitea da. Horregatik beste alderdi guztien zein herritarron ekarpenetara guztiz irekiak agertzen gara.\nHemen uzten dizuet aipaturiko Batzar Nagusietako testuaren linka:\nPublicado por Mikel Zubizarreta en 19:46 2 comentarios\nEtiquetas: EAJ, euskara\nEAJK AZKOITIKO ALKATE, BASTARRIKA JAUNA, EGOERA EKONOMIKOAREN INGURUKO EZTABAIDA PUBLIKO BATERA DEITZEN DU\nBILDUk Azkoitiarrak engainatu nahi izan ditu beren kudeaketa gaitasun eza ezkutatu nahian eta honen aurrean EAJk argibide batzuk eman nahi ditu:\n1.-Zorraren inguruan ez dago inolako ezuste ez aldaketarik:\n- Azkoitiko udalaren zorra publikoa da. Urte bukaeran 10,2 milioi €. Honez gain, diputazioari,Gipuzkoako udalerri guztien proportzio bera gehitu beharko zaio.\n-Aurreko legealdiko ezker abertzaleko zinegotziak guztiaren jakitun izan beharko lukete, udalaren proposamen ekonomikoak, komisio eta ondoren plenoetan onartu bait ziren. BILDUrekin egin ditugun bileretan ikusi dugu, oraindik zinegotzi hauek direla erabakiak hartzen dituztenak.\n-BILDUk kanpainan Azkoitiko udalaren zorra erabili zuen, beraz kargua hartzerako jakitun ziren. Ezusterik ez.\n2.- Zertarako erabili da zorra? INBERTSIORAKO, inoiz ez gastu arrunterako.\n-ELKARGUNEA: Herriko erdigunean kokatu eta bazkideak bikoiztea lortu duen ekipamendua. Egunean ehundaka erabiltzaile izanik, bere mantenua aurreko kiroldegia baino merkeagoaizatea lortu zen. Kanpo igerilekuen aurka al dago ba BILDU? (bi urtetan 80.000erabiltzaile) Ekargunea herri erdian egitearen aurka? San Martingo igogailuaren aurka? Esan dezala zerren aurka dagoen.\n-TXALON ERREKA: Azkoitiko udalak herritik baztertua egon zitekeen auzo bakarrenetakoaren egoera hobetzea erabaki zuen. Okerrenean, udalak 3,2 miloi euroko gainbalioa lortuko du. Esan dezala BILDUk 3,2milioi € lortzearen edo auzoa publikoki birgaitzearen aurka dagoen.\n- INTSAUSTI: Herriko sarrera eta lekurik hoberenetako bat. Azkoitiko udala eta Diputazioaren artean lurren %50a erostea lortu zuten. Sarrerek gastuak ordainduko dituzte kudeaketa eraginkor bat egiten badute. Esan dezala BILDUk gai honekin ere ez datozela bat. Ongi iruditzen al zaie egun dugun herrirako sarrera? Edo nahiago zuten eremu hori guztia esku pribatuetan gelditzea? Esan dezatela.\n-ECENARRO-OINARTXO: Euskadin lehen aldiz, zabortegi bat itxi eta honelako lur eremuan enpresa pribatu bat eraikiko da. 100 langiletik gorako enpresa, herrira aberastasuna, lana eta diru sarrerak ekarriko dituena. Zabortegi eremua berreskuratu eta enpresa bat eraikitzearen aurka al dago ba BILDU?\n3.- Zorra eta defizita. BILDUren kudeatzeko gaitasun eza.\n- Aurreko udal gobernuak, lau urterako plan ekonomikoa aurkeztu eta Diputazioak onartu zuen. Honela, udalak zorrari buelta emateko duen gaitasuna bermatzen da.\n- EAJk erabakiak hartu zituen arlo ekonomikoan:\n○ Krisi garai gordinetan gastu soziala mantentzea\n○ Gastu arruntaren doitzea.\n○ Lana eta aberastasuna sortzen duten partidak mantentzea\n○ Inbertsioetarako kanpo finantziazioa lortzea (32,2 milioi €)\n- Zorpetze muga legala, % 25ean kokatzen da eta Azkoitiko udala %18an dago, zergatik ez ote du BILDUk hau inon argitaratu?\n- 2008tik jasaten ari gara krisi garaia Europa osoan. Hala ere, 2010ean Azkoitiko udalak, gastuak murriztu eta sarrerak hobetuz, 1,3milioi €ko soberakina lortu zuen. Soberakin honetatik 150.000€ BILDUren udal gobernuak duela hilabete aplikatu zituen. Berriro ere herritarrak engainatu nahi izan dituzte soberakina 0 izan dela esanez.\n- Enpresa, familia edo instituzio baten egoera ekonomikoa aztertzerako orduan, zorra parametro garrantzitsu bat da. Baina badira zorra baino parametro garrantzitsuagoak ere, defizita, esaterako. Sarrerak, gastuen gainetik egotea. Azkoitiko udalean EAJ egon den bitartean izan duen egoera, alegia. Honelako egoerak erabakiak hartuz lortzen dira. Hartu al du neurririk BILDUk? Batere ez. Ekainean, Diputaziotik sarreren 700.000€ ko jeitsiera aurreikusten zutela azaldu zitzaion Udal gobernuari, zer egin dute? Ezer ez.\n- Zein da BILDUren ekonomi politika? Inork ez daki, ezta jakingo ere. Bilerak egiteagatik eginez, bere erabakiak hartzeko gaitasun eza disimulatu nahi dute. Herri ordezkari (6000 herritarrek parte harturiko hauteskunde ondoren) diren heinean, erabakiak hartzeko daude hor.\nEAJk oposizio arduratsu eta baikorra egingo du eta BILDUri eskatzen dio beren kudeaketa eta erabakiak hartzeko gaitasun eza ez ezkutatzeko, ardurak besteei pasatuz.\nPublicado por Mikel Zubizarreta en 9:25 8 comentarios\nEtiquetas: bildu, EAJ, egoera ekonomikoa


1,5 milioi euro helduen artean eta hedabideetan euskararen erabilera sustatzeko - euskalerria.eus\n1,5 milioi euro helduen artean eta hedabideetan euskararen erabilera sustatzeko\nEuskalerria Irratia 2015-11-25 19:27 Euskara Nafarroa\nEuskarabidearen aurrekontu osoa 4 milioikoa izanen da. 250.000 euro komunikabideetan euskara sustatzeko dirulaguntzetara bideratuko dira.\nEuskararen Nafar Kontseilua. Argazkia: euskarakultur.org | Ikusi handiago | Argazki originala\nEuskararen Nafar Institutua-Euskarabideak euskara sustatzeko bere lana indartuko du 2016an, eta horretarako 1,5 milioi euro aurreikusi dira aurrekontu-proiektuan.Hala adierazi du Herritarrekiko eta Erakundeekiko Harremanetako kontseilari Ana Ollok Euskararen Nafar Kontseiluaren bilkuran.\nKontseilariak azaldu duenaren arabera, aurrekontu horrek "Gobernuak aurten arte egindako hizkuntz politika aldatzeko borondatea erakusten du", "oso egoera kaskarretik" abiatzen baitzen. Gobernuak "datozen lau urteotan hizkuntz politika indartu eta egonkortzeko" bere konpromisoa azpimarratu du, halaber.\n4 milioi Euskarabidearentzat\nEuskarabideari baliabide gehiago ematearen aldeko apustua 2016rako aurreikusitako zuzkiduran ikusten da: 1,5 milioi euro inguru, eta iragan ekitaldian 700.000 eurokoa zen. Euskara edo hizkuntz politikaren alorrean lan egiten duten hainbat unitatetatik berriz batutako langileei dagokien gastua, guztira, 4 milioi euro da. Beste partida batzuen artean, Euskararen Nafar Kontseiluak duen 4.481 euroko zuzkidurari egungo Gobernuak 11.000 euro gehitzea aurreikusi du.\nHelduen irakaskuntzarako laguntzen partida, tokiko arloko euskara-laguntzak edo hedabideetan euskara sustatzeko laguntzak berreskuratu dira heldu den urtean. Aurreko urtean komunikabideei 39.500 euro eman zitzaien eta 2016an, aldiz, 250.000 euroko laguntzak ematea aurreikusten da. Bestalde, Eusko Ikaskuntzarekin zegoen lankidetzari berriz heltzeko partida bat ere berreskuratu da, erakunde horren sorreran parte hartu baitzuen (1918), beste batzuen artean, Foru Aldundiak. Euskaltzaindiari, halaber, 96.000 euro emango zaizkio.\nEuskararen Nafar Kontseilua Euskarabidearen aholkularitza eta partaidetzako erakundea da, Ollo kontseilaria du burua, eta honako hauen ordezkariek osatzen dute: Gobernua, Nafarroako Unibertsitate Publikoa, Nafarroako Unibertsitatea, Nafarroako Udalerri eta Kontzejuen Federazioa, Euskaltzaindia, Eusko Ikaskuntza, euskalduntze eta euskarazko alfabetatzeko zentroak, hedabideak, bai eta euskaren nahiz euskal kulturaren esparruan ospe handiko pertsonak ere.\nErantzunak: 1 (Helios-AEK)\nHelios-AEK 2015-11-26 09:12 Erantzuna | #1\n"Eten" dute UPNren azken urteotako jokaera zitala eta baztertzailea, baina hortik aurrera, aurrekontuei dagokienez, aldaketarako eskema zaharrak baino ez. 2010ean, krisialdiaren erdian, UPNren partida 394.000 eurotakoa izan zen; orain, ordea, ez da horretara hurbiltzen.\nHemendik aurrera, konplizitatea eta elkarlana ezinbestekoak dira, eta, gure kezka nahiz ezinegona helarazi arren, gogo biziz gaude Administrazioarekin batera honi buelta emateko, eskema zahar hauek guztiz gainditzeko.


Pachinko saloi den xahuketa ekipamendu inbertitzeko zaila da bezeroari murrizketa\nトップページ ＞ 言語 ＞ バスク語 ＞ Pachinko saloi den xahuketa ekipamendu inbertitzeko zaila da bezeroari murrizketa\nhasia pachinko kudeaketa saloi guztiak, eta baloia kanpora salmentak murriztea ostean, horregatik, enpresak ken hainbat gastu interesak da.\nBestela esanda, gastuen erabilera gehiegi, moztu egingo da diru salmenten zenbatekoa batetik bezeroaren murriztu da. Aldiz, hala nola, mikrofono errendimendua eta Illuminations, musika eta antzekoak, hain zuzentzeko lodiera litekeena, dezagun ez da engaina. Sartu\ngai nagusia, baina badira hiriburua Pachinkoya kostua ere pisu handia kontu horietako batean inbertsio bat da. orduan atera zenetik aukera bat ezin dela payout murriztu bezeroari eta hemen diru gehiegi erabili da, baina adierazle bat bezala egiaztatu beharko dugu.\nduela gutxi, oso dotorea pachinko gelak kopurua handitzeko behar dugu. Itxura da, noski, apaingarriak eta komuna, ez gutxiago pachinko gelak dirua gastatzen parte fina arte. Badira dendak ere beste eraikin itsatsita dira ere daude. Adibidez, langile uniformeak, kartelak, etab For Badira aulki asko egokitu ahal izango dira, eta altuera behera.\npachinko saloi albo ikuspuntutik, bada ez bada ere helburua bezeroei, hala nola, itxura emakumezkoak bezeroen bermaturik gisa, hala nola, zerbitzu horretan, kapital inbertsio bat bezero helburua erakartzeko izan ditzake. Inbertsio baten ondorioz, gora, korrika badago itzulpen den ere eman salmenten delako, kapitalaren inbertsio egon arrakasta handia esan daiteke.\nOndoren, salmentak igo bada, itzulpenaren nahikoa murriztu bezeroari payout izan daiteke delako, hain zuzen, izango pachinko saloi hori garbi utziz, bai esan gabe izango da. kapital inbertsio-kopuru jakin bat izango da, pachinko gelak baloia kanpora han abian da batez bestekoa da, ez dago pachinko gelak, eta horrek irabaziak murriztu daiteke arazo bat da.\nBaina arazoa kasuan, kostua ez gehiegi kapital inbertsio bitartean, pachinko saloi bat, eragiketa ez dago salmenta ez du zabaldu halaber luzatzen da. esaterako pachinko saloi baten kasuan, kapital-inbertsio dagokion zenbatekoa, bihurtuko da aparteko berreskuratzeko bat beharrezkoa den edo It da. Geroztik kostua berreskuratzeko itzulpen bat gogorra, egoera horretan dago, ez dago arrazoirik ahal Nante bezeroei murrizteko behar dugu.\nere badago eder bat, hala nola, itxura, pachinko gelak eta muturreko gorabehera sentitzen payout ere, eragiketa pachinko saloi bat ez dela egonkorra bada, mesedez, begiratu kontuan ez dela ere murrizketa aukera bat zaila da. Horrez gain, eraikinaren halaber gastatu, zikin-denda dekorazioa eta komuna nahiz eta hori, asko dira zaharra pachinko saloi. pachinko saloi bat, gehienez kasuan, baita ausardia apur bat sartu behar diren horiek bezala, pachinko luze-ezarritako kasu askoren saloi ohi duzu.\nitxura, etab jo gabe, pachinko erosketak joko duten payout ere, agian, ez dute gutxieneko kapital inbertsio izan da. garbi pachinko gelak, edo payout ere ona baino, kasu askotan hori ondo piztu dela uste dut. Pachinko ez dirua gastatu halaber kapital inbertsio sortu bezalako dendak, halaber dute estutu daiteke payout edozein iltzeak doikuntza gabe.\nLaburbilduz, zenbat ez payout, zenbat iltze doikuntza ona da, eta egoera funtzionamendua begiratu, hiru horiek, asmatzen dezakezu murrizketa posible baldin bada, egoera hiriburua inbertsioa commensurate . Eta beraz, ederra da eta itxura dirtiness, ez out utziz, izan ere, beraz, ez dago harremana ez da.\nnahi kapital inbertsio gehien ikusteko zatian ala ez dela konpondu hondatutako direnak dira. Etab hautsita komuneko Toka hautsita aire girotua, ez zure zati nabarmenik konpondu ahal dirudite, ez dago arrazoirik ezin Nante murrizketa hori. Leku aztarnak hondatutako da askotan pachinko saloi bat bezala, ez dagoela payout ez da uste dut.\nuste dut ahal bada ipuin hauek duten noski erreferentzia bat da, baina fidagarriena gauza Objektiboki datuak begiratu ari denda dekorazioa esaterako engaina gabe izan daiteke. Eraikina ere tattered ere deitzen zikin-denda dekorazioa eta komuna, asko zaharra pachinko saloi dira. pachinko saloi bat, gehienez kasuan, baita ausardia apur bat sartu behar diren horiek bezala, pachinko luze-ezarritako kasu askoren saloi ohi duzu.\nuste dut ahal bada ipuin hauek duten noski erreferentzia bat da, baina fidagarriena gauza Objektiboki datuak begiratu ari denda dekorazioa esaterako engaina gabe izan daiteke. Re iltze doikuntza bat bakarrik da ona, eta egoera funtzionamendua begiratu, hiru honetan, murrizketa egoera commensurate kapital inbertsio batera egiten badu asmatzen dezakezu. Eta beraz, ederra da eta itxura dirtiness, ez out utziz, izan ere, beraz, ez dago harremana ez da.\nuste dut ahal bada ipuin hauek duten noski erreferentzia bat da, baina fidagarriena gauza Objektiboki datuak begiratu ari denda dekorazioa esaterako engaina gabe izan daiteke.


Eusko Jaurlaritzak enpresetan langileen parte hartzea bultzatuko duen ekimen berria jarri du martxan - SPRI\nSPRI » Berrikuntza » Eusko Jaurlaritzak enpresetan langileen parte hartzea bultzatuko duen ekimen berria jarri du martxan\nOtsailaren 2an argitaratuko dira Innobideak estrategiako laguntza berriak eta hurrengo egunetik aurrera eskuratu ahal izango dira www.spri.eus web orrian\nInnobideak Pertsonak programaren helburua da langileek beren enpresetan parte har dezatela lehiakortasuna hobetzeko, eta 20 langile edo gehiago dituzten enpresei zuzenduta dago\nEusko Jaurlaritzak 8,1 M euro batzen dituen tresnak bultzatuko ditu berrikuntza ez teknologikoa eta enpresetan langileen parte hartzea laguntzeko.\nEusko Jaurlaritzak INNOBIDEAK 2015 estrategia indartu du, euskal enpresetan berrikuntza ez-teknologikoa hobetzen laguntzeko. Produktuak, zerbitzuak eta merkatua dibertsifikatzeko kudeaketa-ereduak eta estrategia hobetzeko laguntzaren osagarri gisa, Ekonomiaren Garapen eta Lehiakortasun Sailak beste programa bat abiarazi du enpresentzat: Innobideak-Pertsonak. Langileen partaidetza enpresa-jardueran aztertu eta bultzatu nahi duten enpresentzat da programa hau: kudeaketa-erabakiak hartzeko garaian, etekinak banatzeko, edota langileak enpresaren kapital ekonomikoaren zati bilakatzeko aukerak aztertzeko.\nEstibaliz Hernáezek, Teknologia, Berrikuntza eta Lehiakortasuneko sailburuordeak, Innobideak programaren nondik norakoa azaldu du Aitor Urzelairekin, Ekintzailetzaren, Berrikuntzaren eta Informazio Gizartearen zuzendariarekin, eta Aitor Cobanerarekin, SPRIko Teknologia eta Berrikuntzako zuzendariarekin batera.\nEuskadik berrikuntza teknologikoaren alorrean egindako lan irmoa gogorarazi du sailburuordeak. Era berean, Eusko Jaurlaritzak industriaren, internazionalizazioaren eta enpresentzako finantzaketa-mekanismoen alde egindako apustua ere nabarmendu du sailburuordeak, baina adierazi du, horretaz guztiaz gain, berrikuntza ez-teknologikoa ere txertatu behar dela, eta ikuspegi estrategiko handiagoa duten kudeaketa-ereduak ezarri behar direla, enpresaren jardueran langileen partaidetza handiagorako bide ematen dutenak.\nEusko Jaurlaritzak, SPRI-enpresen garapenerako agentziaren bitartez, berrikuntza programa berri bat ezarriko du aurten: Innobideak Pertsonak. Programa horren helburua da langileek beren enpresetan parte har dezatela, lehiakortasuna hobetzeko eta kohesio sozial handiagoa lortzeko. Milioi 1 euroko aurrekontua duen plan hori 20 langile edo gehiago dituzten enpresei zuzentzen zaie eta Innobideak estrategiaren barruan kokatuta dago. Innobideak estrategiaren barruko programak otsailaren 2an argitaratuko dira eta hurrengo egunetik aurrera eskuratu ahal izango dira www.spri.eus webgunean.\nInnobideak Pertsonak programak bi motatako laguntzak eskaintzen dizkie industria, zerbitzu tekniko, informazio gizarte eta komunikazio sektoreetako enpresei.\nLehenengoa diagnostikorako, diseinurako eta laguntzarako da, eta proiektuaren kostuaren %50erainoko laguntzak eskaintzen ditu, 60.000 euroko gehieneko mugarekin.\nBigarrenak prozesurako laguntza ematen du eta kasu honetan ere proiektuaren kostuaren %50erainoko laguntzak eskaintzen ditu, baina 30.000 euroko mugarekin. Bi kasuetan subentzionatzen dira konpainiako langileen gastuak eta kanpoko enpresa adituak kontratatzeko gastuak.\nEkonomi Garapen eta Lehiakortasun Sailaren programa berri hau 2013-2016 Industrializazio Planaren barruan kokatuta dago eta bat egingo du lehendik zeuden beste berrikuntza plan batzuekin, hala nola Innobideak Lehiabide eta Kudeabide programekin, zeintzuek 2,4 milioi eta 1,2 M euroko aurrekontuak izango baitituzte 2015 urtean hurrenez hurren. Bi programa horiek 275 proiektu inguru babestu zituzten iaz\nEusko Jaurlaritzak, SPRIren bidez, Innobideak Lehiabide programak 2,3 M eurotik gorako zuzeneko diru-laguntzak banatu zituen 2013 eta 2014 urteetan 78 proiekturentzat. Fondo galdurako diru-laguntzak emanez, produktuan, zerbitzuan edota merkatuan dibertsifikatzeko aukera ematen duten bakarkako edo lankidetzako proiektuak babesten ditu. Bakarkako proiektuen kasuan, enpresek gutxienez 10 langileko plantilla izan behar dute eta proiektuaren kostuaren %50erainoko diru-laguntza jaso dezakete 35.000 euroko mugarekin.\nInnobideak Lehiabide 2015 deialdiak dituen berrikuntzen artean, enpresek parte hartzeko eskakizunak malgutu egiten ditu.\nLankidetzako proiektuetan, enpresa parte-hartzaileek gutxienez 40 langileko plantillak eduki behar dituzte (lehen, 80). Proiektuaren kostuaren %60rainoko diru-laguntza jaso dezakete, 100.000 euroko mugarekin. Diruz lagunduko dira konpainiako langileen gastuak, kanpoko enpresa adituak kontratatzeko gastuak eta dinamizazio, koordinazio eta tramitazio lanetarako sektore-, enpresa- edo lurralde-mailako eragileak kontratatzeko gastuak.\n2015ean, Innobideak Lehiabide programak enpresei dibertsifikatzen laguntzeko proiektuak bultzatuko ditu, eta gutxienez 10 langile dituzten enpresek ere programako onuradun izan ahalko dute (lehen, 40).\nInnobideak Kudeabide programak, bestalde, kudeaketa hobetzeko proiektuak babesten ditu fondo galdura emandako diru-laguntzen bidez. Hiru Foru Aldundiek eta Euskalitek lankidetzan garatutako erakunde arteko ekintza bat da eta Eusko Jaurlaritza arduratzen da programaren koordinaketa orokorraz SPRIren bitartez. Bere helburua da gutxienez 50 langile dituzten enpresetako proiektuak babestea. Iaz 81 proiektu pilotu eta 109 sendotze-proiektu babestu zituen. Azken horietan, SPRIk 611.538 euroko zuzeneko diru-laguntzak banatu zituen.\n2015ean proiektuaren kostuaren %60rainoko diru-laguntza jaso ahal izango da, 25.000 euroko mugarekin. Aurten, nobedade gisa, ez da derrigorrezkoa izango hasierako kontrastea egitea Euskaliten laguntzarekin (gutxienez 50 langile dituzten enpresetan) eta laguntzaren zenbatekoa 25.000 euroraino hazi da.\nGainera, SPRIk Innobideak Prestakuntza ekimena jarriko du martxan, sentsibilizazio- eta gaikuntza-ekintzak egiteko kudeaketa aurreratuarekin, berrikuntzarekin eta lehiakortasunarekin lotutako oinarrizko alderdien inguruan. Programa horrek Innobideak estrategiari, bere instrumentuei eta negozio ereduak berritzeari buruzko informazioa emango du. Industria-enpresetako eta zerbitzu enpresetako kudeatzaile eta zuzendaritza-karguei zuzenduta dago.


Zuberoako parkea berrituko da Basaurin - Deia\nZuberoako parkea berrituko da Basaurin\nBasauriko Udalak 40.000 euro inbertituko ditu jolas-eremu honetako berritzeko lanetan\niker ugarte 26.03.2021 | 00:49\nUdalak 40.000 euro inbertituko ditu lanetan. Basauriko Udala\nUdalak 40.000 euro inbertituko ditu lanetan.\nBasauriko Udalak Zuberoa kaleko haur-parkea berrituko du. Sam Migelen kokatuta dagoen jolas-eremu hau berritzeko helburuarekin, 40.000 euro inbertituko ditu Udalak. Azaldutakoaren arabera, lanak bi astez luzatuko dira dena aurreikusitakoaren arabera badoa. "Urte asko igaro dira haurrentzako aisialdi eta jolas-gune hori jarri zenetik, eta, beraz, gunea erabat berrituko da", azaldu dute gobernu-taldetik.\nHorrela, "segurtasuneko zoladura berri bat eta jolasteko elementu berriak jarriko dira eremu honetan. Hauen artean, txirrista, kulunka anizkoitza, zabu bikoitza eta igotzeko elementuak". Horrela, San Migelek haurrentzako parke erabat berritua izango du, haurrentzako jolas eskaintza hobetuz.\nAzpimarratu behar da parkearen eraberritzea integrala dela, joko-elementuez gain, lurzorua ere berrituko baita. Era berean, joko-elementuei dagokienez, mota guztietako jolasak egoteko balio duen barietatea eskaintzen saiatu dira, mota honetako azken obra eta berrikuntzetan egiten ari diren bezala.\nBasaurik haurrentzako 38 eremu eta 9 eremu bioosasungarri ditu, eta horietako asko duela hamarkada batzuk jarri ziren. Hori dela eta, Basauriko Udalak urtero erabiltzen du aurrekontuaren ehuneko bat haur-parkeak hobetu, berritu eta instalatzeko, betiere, "udal diru-kutxaren eskuragarritasun ekonomikoaren arabera".\nDuela gutxi Karmelo Torre eta Kantabria kaleetako parkeak berritu ditu Udalak, eta Bizkotxaldeko hondar-parke berriaren obrak esleitzeko daude. Horietaz gain, azken urteotan, lehen aldiz, bi haur-parkeetan estalkiak jarri dira: Soloarten eta San Migelen, hain zuzen ere. Jolasgune estali bat ere jarriko da Bizkotxalden. Zentzu honetan, esleipen fasean daude Bizkotxaldeko hareazko parke berriaren obrak.\nProiektu horren helburua da ingurune osoa guztia birgaitzea eta haurrentzako jolasgunea birmoldatzea. Proiektua argi eta garbi bereizitako bi zatitan banatuko da. Horrela, alde batetik, eta, bestetik, haurrentzako jolasak eta kautxuzko zorua jartzea. Haur-jolasetarako erabiliko de gune estaliak 450 metro karratu inguru izango ditu.\nParke honetan jarriko diren joko-elementuei dagokienez, udal-gobernutik zehaztu dutenez, "jolas kolektiboa eta integrazioa sustatzen duten jolasek izango dira, haur erabiltzaile guztientzat berritzaileak, irisgarriak, ludikoak eta erakargarriak izango direnak". Gainera, obrak barne hartzen ditu hiri-altzariak instalatzea (paperontziak, bankuak, iturria), saneamendua, elektrizitatea eta argiteria.\nInbertsioez gain, urtero 11.000 euro baino gehiago bideratzen dira mota honetako parkeak mantentzeko eta konpontzeko. "Haur-parkeen eta aisialdirako guneen sarea hobetzen inbertitzen jarraituko dugu, modu progresibo eta jarraituan, lehentasuna duten guneetan arreta jarriz, txosten teknikoaren arabera, erabilera handiagoa dutenean edo horrelako espazio gutxiago dituzten guneetan daudenean", esan dute Udaleko arduradunek.


Drogomenpekotasun tailerra - Magale Ikastetxea colegio concertado trilingüe en Urnieta\nBerriak / By magale ikas / 2019-02-19 2019-02-19\nBeste urbetetez Urnietako Udalaren laguntzarekin, AGIPAD-etik (Drogen abusuaren ikerketa eta prebentziorako Gipuzkoako Elkartea) Lukene Lizaso etorri zaigu ikastetxera ikastetxeko gazteenei drogomenpekotasun unibertsalari buruz hitz egitera. DBHko maila guztietan hainbat tailer landu dituzte gai hauek jorratuz.\nDBH 1. eta 2. mailetan, 4 saioetan maila bakoitzeko tutoreak izan dira programaren alderdi desberdinen dinamizazioaz arduratu direnak. Tutoretza orduan AGIPADek emandako materialak aztertu dituzte eta alkohola eta tabakoa izan dira batipat sakondu dituzten gaiak. Horrekin guztiarekin erlazionatua, programaren aurkezpena, tabakoaren inguruko hainbat galdera, alkoholaren mitoak benetako informazioarekin kontrastatzea, asertibitatea, “Nola esan EZ adiskidetasuna galdu gabe” bezalako gaiak landu dituzte.\nDBH 3. eta 4. mailetan, sei saio izango dituzte, lau Lukenerekin eta beste bi tutoreekin, hauek tabakoa eta alkoholaz gain kanabisaren kontsumoa ere aztertu dute, horiek guztiek ekar ditzaketen arriskuak, idia faltsuak eta mitoak… landu dituzte.\nTailer hauen helburua prebentzioa lantzea da, eta ahal den neurrian kontsumitzen hasteko adina ahalik eta beranduena izatea.\nJardunaldi hauek amaitzeko, maiatzaren 9an, arratsaldeko 18:00etan ikastetxeko ikus-entzunezko gelan, Lukenek gerturatzen diren gurasoei hitzaldi bat emango die. Bertan ikastetxean ikasleekin atera diren zalantzak eta xehetasunak azpimarratzeaz gain etxetik gai hau nola bideratu daitekeen azalduko digu.


2021 MAI 10 • AHOZKO GALDERA\nEuskadi FITUR 2021 Nazioarteko Turismo Azokan egoteari buruz\nEuskal turismoa etengabe eta era jarraituan hazten zioan azken urteetan, baina pandemia haustera etorri zen hazkunde iraunkor eta jasangarriaren bide hori. Baina Sailetik eta Eusko Jaurlaritzatik zerbait argi egon bazen, ... [+]\n2021 MAR 22 • PREGUNTA ORAL\n2021 MAR 01 • PREGUNTA ORAL\n2021 OTS 15 • PREGUNTA ORAL\n2020 ABE 04 • PREGUNTA ORAL\nTurismo, Merkataritza eta Kontsumo sailburuak EAEko merkataritza sektoreko establezimenduetan kontsumoa bultzatzeko “Euskadi Bono Denda” programarako Deialdiaren Agindua eman zuen pasa den urriaren 5ean. Merkataritza-establezimenduak programari atxikitzeko epea urriaren 27an amaitu zen. Data ... [+]\n2020 AZA 09 • AHOZKO GALDERA\nErakunde sozial eta instituzionalekin kalitateko enpleguaren sorrera bultzatzeko erronkari heltzeko izandako hartu-emanen balorazioa\nPasa den irailaren 8an kargua hartu zuenetik, lehendakariorde eta Lan eta Enplegu sailburu denak eragile sozial eta instituzional guztiekin kontatzeko bere asmoa azaldu zuen kalitateko enpleguaren sorrera bultzatzeko erronkari heltzeko. Hainbat ... [+]\n2020 URR 26 • AHOZKO GALDERA\nTurismo, ostalaritza eta merkataritzara zuzendutako bonuak abian jartzeari eta horrek sektore horien berreskurapenean duten inpaktuari buruz.\nTurismoa, Ostalaritza eta Merkataritza dira COVID 19ak eragindako pandemiaren ondoriozko krisiak gehien eragin dien sektoreak, ekonomia eta enplegu aldetik. Euskal Sozialistak Taldea jakitun da erakunde guztiak burutzen ari diren ahaleginez, batik ... [+]\n2020 URR 08 • AHOZKO GALDERA\nDuela gutxi, Europako Parlamentuak agerian jarri du maila ertaineko herritarrek etxebizitza bat eskuratzeko duten arazo geroz handiagoa “Etxebizitza egoki bat eskuratzea ziurtatzeko politikak” izeneko txostenean. Izan ere, gainditu egiten dituzte ... [+]\n2019 AZA 11 • PREGUNTA ORAL\nKontsumitzaile eta erabiltzaileen indarreko estatutua 2003ko abenduaren 31n sartu zen indarrean, beraz, 15 urte baino gehiago joan dira ordutik. Tarte horretan nabarmen aldatu dira kontsumo ohiturak, produktu berriekin eta erabiltzeko ... [+]\n2019 EKA 24 • AHOZKO GALDERA\nOSALAN organismo autonomoak sustatutako laneko arriskuen prebentziorako eta lanean osasuna sustatzeko kanpainen programazioari buruz\nLegealdian zehar, Lan eta Justizia Sailak, eta, zehazki, OSALAN organismo autonomoak, herritar guztientzako sentsibilizazio-kanpainak sustatu ditu, lan-arriskuen prebentzioaren garrantziarekin lotuta. Aste honetan, laneko ezbehar-tasari buruzko datuak eman dituzue zuek, eta, lan-istripuak ... [+]\nKontsumobide-Kontsumoko Euskal Institutuak ikuskapen-kanpainak egin ditu, EAEn ezarpen handieneko finantza-erakundeen hipoteka-kontratuekin lotuta. Kanpaina horiek eragin dituen baldintza da banku-erakundeek formalizatzen dituzten mailegu askotan klausula bat ezarri ohi dela, banketxearen arabera izenburu ... [+]\n2019 MAI 27 • AHOZKO GALDERA\nKlima-aldaketaren Legearen proiektua igortzeari buruz\nGarapen ekonomikoko eredu nagusia eragiten ari diren klima-aldaketek ingurumenerako eta planetaren jasangarritasunerako arrisku nagusietako bat osatzen dute. Eusko Jaurlaritzak konpromisoa hartu zuen Klima-aldaketaren Legea onartzeko, gure herrialdera ekartzeko 2015eko abenduan ... [+]\n1 - 20 ( 53 guztira ) Hurrengoak